Kontxita Beitia - Wikipedia, entziklopedia askea.\nKontxita Beitia Oiarbide (Pasai Antxo, 1940) andereñoa aitzindarietako bat izan zen Donostiako ikastolak sortu zituen mugimenduan. Kontxita Beitia, Mari Tere Elola eta Maite Garagorri andereñoek egindako lanari esker sortu zen Gros auzoko Zurriola Ikastola.\nPasaia, 1940 (80/81 urte)\nPasaia eta Errenteria\n2 Maistra ibilbidea\n2.1 Ikasketak: ofizialak eta Elbira Zipitriaren metodoa\n2.2 Pasai Antxoko etxean ikastola (1960-1965)\n2.3 Donostiako etxean ikastola (1965-1968)\n2.4 Zurriola ikastola (1968-1975)\n2.5 10 urtez ama seme-alabekin (1975-1985)\n2.6 Beraun, Ategorrieta eta Zuhaiztiko eskoletan (1985-2000)\n3 Pentsio duinak lortzeko eskaria\n4 Errekonozimenduak eta sariak\nErdia Pasai Antxo eta erdia Donostia den kale batean jaio zen, Eskalandegi kalean. Goierrikoak zituen gurasoak, ama Idiazabalgoa eta aita ordiziarra. Gerran ihesi ibili zirenez, aitari lana ukatu zioten itzultzean. Pasai Antxoko Luzuriaga lantegian hasi zen, laborategian kimikari bezala. Bi senide ziren Kontxita-eta; aurretik jaiotako beste bi umetan hil ziren, bata gerra garaian, metrailak jota; gero beste anai bat izan zuen. Mojetan ikasi zuen Kontxitak, lehenengo herrian bertan eta gero Donostian, teresatarrekin. Gero Magisteritza egin zuen Ategorrietan. Giro erdaldunak bultzatuta, pixkanaka euskara baztertzen joan zen. Euskara berreskuratzeko Elbira Zipitriarengana jo zuen. Isilpeko ikastoletako andereño izateko prestatu zuen hark. 20 urterekin, ikastola jarri zuen Pasai Antxon, bere etxean, bost ikaslerekin. Donostiako Gros auzora ezkondu zen, eta han ere ikastola jarri zuen etxean, Zurriola izango zenaren hazia. Txalaparta jotzen, abesten eta dantzan ere ibili da. Psikologia ikasketak egin zituen gerora. Lau seme-alaba ditu.\nIkasketak: ofizialak eta Elbira Zipitriaren metodoaAldatu\nMagisteritza ikasketak egin zituen baina orduko eskolako metodologia ez zitzaion gustatzen. Pasai Antxon hasi zen lanean 1960an. Bertan harremanetan jarri zen Elbira Zipitriarekin, eta berarekin sendotu zuen bere euskara (ordurako txikitako euskara zeharo galdua zuen eta) baita pedagogia berritzailea ikasi ere. Beraz, egin behar izan zuen lehenengo gauza hizkuntza berreskuratzea izan zen.\nKarmele Esnal eta Kontxita Beitia andereñoek, besteak beste, geroago irizpide zabalagoekin jokatuz aplikatu zuten Zipitriaren eskola-eredua, herrietako ikastoletarako formatu behar ziren neskekin praktikak egiterakoan, materialak erraztu eta laguntza handia eman zieten. Eskola-eredua, pedagogikoki, Zipitriarena zen. Zipitriak ospe handia zuen irakasle gazte guzti horien artean, baita berarengandik ikasteko gogoa eta jarrera ona ere. Berarekin ikasitako andereño batzuek bere irakaslegaiei ere haren metodoa erakusteaz arduratu ziren. Era honetara, metodoa ikasten zuenak zetorren berriarekin praktikak egiten zituen katearen beste maila bat gauzatuz, eta, amaraun gisara, andereño enpirikoen formazioa poliki poliki zabaldutako fenomenoa bihurtu zen. 2018an Elbira Zipitriari buruzko "Muga deitzen da pausoa" filma egin zen Maider Oleagaren zuzendaritzapean.\n« Elbira Zipitria ez zen edozein, eta 500 urtean ez da horrelako pertsona bat agertuko. Bere izaera eta abertzaletasuna berezia zen. Garai hartan emakume izanik, indar ikaragarria zuen edozein gizonen aurrean berea babesteko. Ikastolaren ideiaren sorrera berea zen. Bera gabe beste modu batera sortuko ziren ikastolak. Egia esan, gozamena izan zen berarekin ikastea eta bizitza osoan eskertuko diot. »\nPasai Antxoko etxean ikastola (1960-1965)Aldatu\nKontxita Beitia Pasaian izan zuen isilpeko ikastolaz (Ahotsak proiekturako)\nKarratu txiki bat antolatu zuen Antxoko bere etxe barruan, oheak paretaren kontra eramanda. Bost ikasle zituen lehen urtean. Bigarrenean hamabi. Hirugarrenean hogei. Laugarrenean hogei baino gehiago. Bi talde egin behar izan zituen, goiz eta arratsalde. Goizean bi talde, eta arratsaldean bat. Eskola Nazionaletik ateratzen ziren batzuk ere etortzen ziren euskara ikastera. Handiagoak ere, gurasoak eta euskara ikasi nahi zutenak zortzietan. Hamarrak arte. Oso emankorrak izan ziren bost urte horiek.\nDonostiako etxean ikastola (1965-1968)Aldatu\nGeroago 1965an Donostiara joan zen bizitzera eta etxeko gela batean hasi zen eskolak ematen. Handik bi urtera, ikusita hiriko beste auzoetan (ikastolak sortzen hasiak zirela, jendearekin hitz egin eta lokal baten bila hasi ziren Zurriola Ikastola eratzeko, nahiz eta orduan Grosen bazegoen ikastola bat.\nZurriola ikastola (1968-1975)Aldatu\nGroseko ikastola ofizialki 1968ko urriaren 8an hasi zen Ramon Maria Liliko kalean lokal handi batean, ordurako lau urte zeramatzan Antiguako ikastolak, eta bi urte Amarako Ikasbidek. Lokal hartan ez zegoen leihorik, etxebizitzen azpiko lokal bat zen eta. Hasieran 60 haurrekin abiatu zen ikastola. Geroago Ategorrietara mugitu ziren Sakramentu izeneko etxera. Han pixkanaka hainbat zerbitzu muntatu zituzten: jangela, autobusa haurrak jasotzeko eta danborradan ateratzeko konpainia bat. 1971n, semea jaio zenean, urtebeteko atsedena hartu zuen eta gero beste bi ikasturte egin zituen Zurriola ikastolan, guztira sei urte. Gaur egun, baina, Zurriola Ikastolak 1.300 ikasle, mila familia inguru eta ehundik gora langile biltzen ditu.\nPasai Antxoko ikastolako umeekin kurtso bukaerako txangoan Arantzazun (1962)\nKontxita Beitia andereñoa, Donostiako Zurriola ikastola Ramon Mª Lili kalean zegoenean, Belen, Miren eta Ibon ikasleekin (1969).\nBeitia, Elola eta Garagorri: Zurriola Ikastolako lehen andereñoak\nIkasleekin Zurriola Ikastolako 25. urteurrenean. Bere ezkerrean biloba eta alaba (1993).\nMari Tere Elolarekin ikastolako 25. urteurrenean\nKilometroak jaian, hasierako andereñoekin (2009)\n10 urtez ama seme-alabekin (1975-1985)Aldatu\n1975ean, seme-alabak jaiotzen hasi zirenean, ikastola utzi zuen hamar urtez, baina etxean gurasoentzako euskarazko klaseak ematen jarraitu zuen eta psikologia ikasketak egin zituen berrogei urterekin gaueko txandan, Zorroagan. Segituan haurdun gelditu zen berriz, laugarrenarekin.\nBeraun, Ategorrieta eta Zuhaiztiko eskoletan (1985-2000)Aldatu\nIkastolen mugimenduak indarra hartu zuenean, eskola publikora joan zen. Jende euskalduna falta zen. Leku gehienetan D ereduraino iritsi nahi zuten. Beraungo eskola publikora bidali ninduten, egokitu ahal zitzaidan ere mrik erdaldunena. Erronka polita izan zen ikasketa burua izatea, eta D ereduraino eraman genuen. Hamaika urte pasa zituen han. Ondoren, Ategorrietako eskola publikora joan zen, eta Zuhaiztirekin bat egin zuenean, azken urtea han egin nuen. 60 urterekin hartu nuen erretreta.\n« Argi eta garbi ikusten nuen ordurarte genituen etxebizitzako ikastolen garaia bukatuta zegoela. Beraz nire burutazioak ekintza bihurtu behar. Nere ikastolara etortzen ziren haurren gurasoei ikastola handi bat jartzeko garaia etorri zitzaigula adierazi nien, hau da, eskola eta kolejioetako ordutegia jarraituz, haurrak mailaka taldekatuz, andereño batzuekin eta abar. Guztiei ongi iruditu zitzaien, baina nondik hasi? »\n—Kontxita Beitia, (1993) Zuriola ikastolak 25 urte\nPentsio duinak lortzeko eskariaAldatu\nEusko Jaurlaritzak 2003an omendu zituen euskara irakasleak (Kontxita goian eskuinaldean)\nErretiroko baldintza ekonomikoak kalkulatzerakoan hasierako ikastoletan lan egindako urteak kontuan hartuak izan zitezen, hamar urteko lege-prozesu bat ireki zuten Kontxita Beitiak eta beste hiru andereñok (Karmele Esnal, Itziar Arzelus eta Nekane Auzmendi). Azken epaia aldekoa izan zen eta beraiei bakarrik ez, garai haietako beste hainbat irakasleri ere aplikatu zitzaien aldeko epai hura. Emakume haien urtetako lan isilak ordaina lortu zuen, urte haiek funtzionario moduan lan egin izan balute bezala kontuan hartu zitzaizkien.\nErrekonozimenduak eta sariakAldatu\nErretiroa hartu eta hainbat urteren buruan egindako lanaren ordaina hainbat sarirekin jaso zuen:\n2003: Arabako, Bizkaiko eta Gipuzkoako beste zenbait irakaslerekin 2003an Eusko Jaurlaritzaren ezagutza eta esker ona jaso zituen.\n2009: Gipuzkoako Foru Aldundiaren omenaldia, beste andereño aitzindariekin batera.\n2009: Durangoko azokako Argizaiola saria Euskal Herriko andereñoentzat izan zen.\n2021: Kutxa Bira ekimenaren bukaerako ekitaldietako batean, Donostian, Kontxita Beitiak kutxa eusteko ohorea izan zuen. Amaiera ekitaldiak, Seguran eta Urruñan izan ziren biharamunean. Aurreko asteetan ekimenari jarraipena egin zioten Naiz Irratian Kontxita Beitia eta Marimi Ugaldek. Kutxa Bira Carmen de Patagonesetik (Argentina) abiatu zen, martxoaren 20an, eta Hego Amerikako euskal etxeetatik igaro zen Euskal Herrira iritsi zen arte. Baiona izen zen Europako lehen geltokia, apirilaren 8an, eta handik Euskal Herriko herrietatik itzulia egin zuen. Bartzelonan ere izan zen; guztira, 80 herriko bira egin zuen egurrezko kutxak.\nWikimedia Commonsen badira fitxategi gehiago, gai hau dutenak: Kontxita Beitia\n↑ a b (Gaztelaniaz) País, Ediciones El. (2002-02-25). «Entrevista | 'Ezkutuan egindako lanaren ordain duina espero dugu'» EL PAÍS (Noiz kontsultatua: 2017-03-25).\n↑ Orain arteko historia laburra | Zurriola Ikastola. (Noiz kontsultatua: 2017-03-25).\n↑ Beitia, Kontxita. (2009). «Elbira Zipitriarekin euskara ikasten eta praktiketan - Ahotsak.eus» ahotsak.eus (Idoia Etxeberria) (Noiz kontsultatua: 2018-08-17).\n↑ a b Betia, Kontxita. (2009). «Bost ikaslerekin ikastola martxan - Ahotsak.eus» ahotsak.eus (Idoia Etxeberria) (Noiz kontsultatua: 2018-08-17).\n↑ Beitia Oiarbide, Kontxita - Ahotsak.eus. (Noiz kontsultatua: 2017-03-26).\n↑ «Kontxita Beitia andereñoa, Hurbilean saioan!» Hamaika TB (Noiz kontsultatua: 2017-03-25).\n↑ Beitia, Kontxita. (2009). «Zipitriaren metodologia berria - Ahotsak.eus» ahotsak.eus (Idoia Etxeberria) (Noiz kontsultatua: 2018-08-17).\n↑ Fernandez, Idoia Fernandez. (1994-04-15). Oroimenaren hitza: Ikastolen historia 1960-1975. (Noiz kontsultatua: 2017-08-18). UEU\n↑ a b c d e Esnaola Aranzadi, Inazio. (). «Kontxita Beitia: Gure esku dago euskara aurrera eramatea» Irutxuloko Hitza (Noiz kontsultatua: 2018-12-22).\n↑ «Elbira Zipitriari buruzko filma: "Muga deitzen da pausoa" - Ahotsak.eus» ahotsak.eus (Noiz kontsultatua: 2018-12-22).\n↑ BigarrenKafea. (2021-06-04). «Kutxa Bira; Kontxita Beitia eta Marimi Ugalderen analisia» irratia.naiz.eus (Noiz kontsultatua: 2021-08-16).\nDonostiako ikastolen historia\nKontxita Beitiaren pasarteak, Ahotsak.eus.\nMultimedia: Kontxita Beitia\nAzken aldaketa 16 abuztua 2021(e)an, 23:37(e)tan\nOrriaren azken aldaketa: 16 abuztua 2021, 23:37.


BELDUR BARIK LEHIAKETA TOLOSAN\nBeldur Barik programak Beldur Barik Jarrera! lehiaketaren 6. edizioa antolatu du. Lehiaketa honetan, emakumeek jasaten duten bereizkeria-egoerari aurre egiten dioten neska-mutilen arte-adierazpen mota oro onartu, baloratu eta bultzatzen da. Lan horiek errespetuan, berdintasunean, askatasunean, autonomian, erantzukizunean eta indarkeria sexistaren gaitzespen irmoan oinarritutako jokabide eta jarrerak izan behar dira.\nErrespetuan, berdintasunean, askatasunean eta autonomian, erantzukidetasunean eta indarkeria tinko baztertzean oinarritutako jarrera eta jokabideak hartuta emakumeenganako egungo desberdintasun-egoerari neska-mutilek aurre nola egiten dieten erakusten dituzten adierazpen artistikoak aitortu, baloratu eta bultzatzea.\nParte hartzaileei eskakizunak:\nTolosa eta Tolosaldeako 12 eta 26 urte arteko neska-mutilak.\nProposamenak banaka edo taldean aurkez daitezke (taldeen kasuan, gutxienez neska batek parte hartuko du), ikastetxe gisa edo ikastetxeko ikasgela gisa.\nProposamen kopuruari dagokionez ez dago mugarik.\nLanak edozein hizkuntzatan aurkeztu daitezke, betiere, euskarara egindako itzulpena erantsiz gero.\nGaien planteamenduan izandako jarrera eta originaltasuna, estilo eta generoen ugaritasuna eta hizkuntza eta irudi ez-sexistak erabiltzea hartuko da kontuan, ohiko estereotipo maskulino eta femeninoak gaindituz.\nLehiaketatik kanpo geratuko dira eduki, hizkuntza, irudi edo mezua dela eta sexuagatik baztertzaileak izan daitezkeen proposamenak, iraingarriak izan daitezkeenak, hirugarren batzuen sentsibilitatea iraindu edo eskubideak urra ditzaketenak.\nBeldur Barik jarrera erakusten duten edozein adierazpen mota: ekintzak, ideiak, bideoak, kontzeptuak, argazkiak, proiektuak, proposamenak, musika, poesia, eskultura, dantza, animazioak, performanceak, ilustrazioak, gogoetak, diseinuak, instalazioak eta abar.\nNori zuzenduta dago bereziki?\nKalean bakarka ibiltzeko beldur bazara.\nKontrolatu eta umilia zaitzaten prest ez zaudelako bikote-harremana hautsi baduzu\n“Benetako gizon” izateaz, inoiz zure sentimenduak agertzeko edo partekatzeko aukerarik ez izateaz nazkatuta baldin bazaude\nZure sexualitatea askatasunez bizi nahi baduzu, behartu gabe edo presiorik gabe.\n“Ezezkoa ezezko dela” eta “baiezkoa baiezko dela” ziur baldin bazaude eta epairik jaso gabe adierazi nahi baduzu.\nEremu publikoren batetik (taberna, metroa, kalea...) alde egin baduzu erasoa jaso duzulako eta nola jokatu ez zenekielako.\nHorrelako egoera bati aurre nola egin asmatu baduzu eta zure esperientzia beste neska batzuentzat lagungarri izan daitekeela uste baduzu.\nBeldurrez zinemara, bidaiatzera, mendira, kontzertu batera edo antzeko beste ekintza batzuetara joateari utzi badiozu...\nEtengabe zeinen ausarta, gogorra eta indartsua zaren frogatu behar izateaz nekatuta bazaude.\nBeldurrak geldiaraz zaitzan uzten ez baduzu eta bakarka abenturak izaten ausartu bazara.\n“Ustez” broma sexistez nazkatuta baldin bazaude, jokabide sexistez lotsatzen bazara.\nKasu horietakoren batean zure burua identifikatzen baduzu, edo kasu horiek ezagutzen duzun norbait gogora ekartzen badizute, lehiaketa hau zuri zuzenduta dago. Hartu parte Beldur Barik! lehiaketan eta zure jarrerarekin frogatu sexismorik gabeko gizartea eraikitzeko duzun konpromisoa, berdintasunean, askatasunean eta guztion gozamenean oinarrituta.\nParte hartzeko epeak:\nLehiaketa irekitzeko eta lanak jasotzeko epea, urriaren 5ean hasiko da eta abenduaren 4an bukatuko da (biak barne).\n1. KATEGORIAKO SARIA: 225€\n2. KATEGORIAKO SARIA: 225€\nEpaia Tolosan, abenduaren 17an, 20:00etan TOPICen izango den Hi, haiz hi!/Beldur Barik Jaialdian aurkeztuko da. Epaia zuzenean jakinaraziko zaie irabazleei.\nHarremanetarako: Gazteria eta Berdintasun Sailak - Tolosako Udala\nTelefono-zenbakia: 943 670 383 (Kultur Etxea)\nE-mailak: gazteria@tolosa . eus eta berdintasuna@tolosa . eus


Hizkuntzen trataera bateratuaren dekretu berriaren negoziazioa - Steilas\nHizkuntzen trataera bateratuaren dekretu berriaren negoziazioa\nLAB, STEILAS, CCOO, ELA eta UGT sindikatuok, gehiengo sindikalak, plazaratu nahi dugu atzerriko hizkuntzak ikasteko dekretu berriaren inguruan dugun jarrera:\n– Lehenik eta behin, itunaren jarraipen batzordeko azken bileran agerian gelditu zen Hezkuntza Departamentua dekretu berri bat prestatzen ari dela. Salatu nahi dugu beste behin ere sindikatuekin negoziatzeko aukerarik gabe egiten dela, eta ez dakigu hezkuntza eragileren batekin negoziatu den. Uda ez da arorik egokiena tramitatzeko.\n– Bestalde, uste dugu programa honi buruzko dekretu berri batek egiten duen gauza bakarra dela adabakiak jartzea arlo pedagogikoan eta lan baldintzen egoera jasanezinean.\n– Gure kezka adierazi nahi dugu; izan ere, ikasleen ikuspegitik, ikusten dugu Lehen Hezkuntzan ikasle asko atzean gelditzen ari direla eta Bigarren Hezkuntzan bereizketa handia gertatzen ari dela, nota onak dituzten ikasleak programa elebidunetan sartzen direlako eta gainerakoak ez.\nIrakasleei dagokienez, egoera ez da hobea: bitartekotasun-indize handiak, plantillak egonkortzeko ezintasuna, nahitaezko desplazamenduak, funtzio publikoan sartzeko irizpideen eta baldintzek eragindako zailtasunak.\nBeraz, 14/2020 Foru Legearen 2. artikuluak xedatzen duen moduan, eskatzen dugu negoziazio mahai egokietan negoziatzea hizkuntza berezkoen eta atzerrikoen tratamendu bateratuatua, egoeraren benetako plangintza negoziatua eta adostua eginez.\nAtzerriko hizkuntzak ikasteak ezin du ikasleen garapen integrala kaltetu, ezta ekitatearen edo irakasleen lan-baldintzen aurka joan.\naraba2021-07-05T15:39:10+02:002021 5 uztaila |Albisteak, Nafarroa, Prentsa Oharrak|


Euskadiko GGKEen hezkuntza baliabideen katalogoa « VGaztea bloga\nEuskadiko GGKEen hezkuntza baliabideen katalogoa\nKategoriak: Gazte Plana — Etiketak: gazteak, GGKE, GGKE koordinakundea, hezkuntza, jóvenes — 17 otsaila 2020 08:00\nEuskadiko GGKEen Koordinakundeko kide diren GGKEek, Gizartea Eraldatzeko Hezkuntzarako prozesuak sustatu eta garatzeko lanean, hezkuntzarako material-sorta zabala eskaintzen dute, publiko heterogeneo batentzat, hala nola ikasle-taldeentzat, gizarte-talde espezifikoentzat edota, oro har, herritarrentzat.\nGizartea Eraldatzeko Hezkuntza (GEH) hezkuntza-eredu eraldatzailea da: pentsamendu-estrategiak aldatu nahi ditu, eta ekintza kontzienteak sustatu (pertsonalak nahiz kolektiboak), hartara ekitatean, justizia sozialean eta bizitza jasangarrian oinarritutako eredu sozialak bultzatzeko. Ildo horretatik, Garapenerako GKEok, Hezkuntza Eraldatzailearen eragile garen aldetik, hainbat hezkuntza-material sortu ditugu, mundu ekitatiboago eta jasangarriago bat eraikitzearen alde konprometitutako Herritartasun Globala sendotzen laguntzeko.\nHezkuntza-baliabide horiek interes handikoak eta oso baliagarriak dira balioen gaineko heziketa bultzatu nahi duten entitateentzat, direla arlo formalekoak edo ez-formalekoak. Izan ere, material horiek erabilita, munduan diren desberdintasunen eta haien arrazoien gainean kontzientzia hartzea errazten da. Kontzientzia-hartze hori ezinbesteko urratsa da, ondoren jarrera konprometituagoa hartu ahal izan dezagun, gure planeta eraldatzen laguntzeko: bidezkoagoa eta ekitatiboagoa izan dadin, eta giza eskubideen eta ingurumenaren alorrean begirune handiagoz joka dezan.\nHezkuntza-baliabideen web-orri honen bidez, erreferentziazko gune bat eskaini nahi diegu hezkuntza-entitateei nahiz partikularrei, eta horretarako prestatu dugun formatuak aukera ematen du bertara erraz sartzeko eta bilaketak eroso egiteko, gaika edo/eta hartzailea nor den kontuan hartuta. Horrenbestez, honako gai hauek lantzeko materialak aurkituko ditugu bertan: elkartasuna, ekitatea, parte-hartzea eta konpromiso soziala, munduko arazoen gaineko ezagutza eta gogoeta kritikoa, kontsumo arduratsua, globalizazioa, Giza Eskubideen defentsa, ingurumenaren zaintza, etab.\nAzkenik, eskerrak eman nahi dizkiegu katalogo hau osatzeko lanean lagundu diguten lagun, erakunde eta entitate guztiei, eta bereziki Garapenerako Lankidetzarako Euskal Agentziari, haren finantzaziorik gabe ezinezkoa izango baitzen web-orri hau plazaratzea.


Galdakaoko Udalak 62.000 euro inbertituko ditu Aperribaiko saneamendu-sarea hobetzeko\nGaldakaoko Udalak 2018ko lehen lauhilekoan ekingo die Aperribaiko saneamendu-sarea hobetzeko lanei. Proiektua eta gauzatzeko modua Bizkaiko Foru Aldundiaren Errepide Sailarekin adostu dira, kolektore berriak N-634 errepidean dagoen biribilgune zatituaren adar bat zeharkatu behar baitu.\nLizitazio-fasean daude lan hauek, eta gehieneko aurrekontua 62.000 eurokoa da.\nPlanteatutako lanen helburua da Aperribaira sartzeko eta irteteko N-634 errepideko erdi-biribilgunearen inguruko bi kutxatilen urak biltzea eta saneamendu-sarera bideratzea. Bertatik, azkenik, Bilbao Bizkaia Ur Partzuergoaren sareko kutxatila isuriko dira.\nLan hauetarako beharrezkoa izan da Bizkaiko Foru Aldundiaren baimena lortzea, jarri beharreko kolektorea nahiko sakon ipini behar baita (3,50 metro ingurura) eta N-634 errepidean dagoen biribilgunearen adar bat zeharkatu behar baita.


Kaxetako Adelita Apalategi mondejugile estimatua hil da - Goierriko Hitza : Goierriko Hitza\nLarunbatean hil zen Ataunen Adelita Apalategi Arratibel. Kaxeta etxean taberna eduki zuten garaian, eta gero ere, mondejugile eta odolkigile iaioa izan zen. 98 urte zeuzkan, eta atzo arratsaldean egin zioten hileta Aiako elizan.\nAzkena ospatutako Ataungo Mondeju Lehiaketan aitortza egin zioten Adelita Apalategiri. Mondeju Beltzaren Lagun izendatu zuen Jentilbaratza elkarte antolatzaileak, «janari honengatik bere bizitzan zehar burutu duen lana goraipatuz eta errekonozituz».\n2019ko San Martin bezperan izan zen lehiaketa 2020an ezin izan da egin, eta Apalategik bertan egoterik izan ez zuen arren, esker oneko eta gustura jaso zuen oroigarria etxean.


Ingurune digitalean euskararen erabilera gehitzeko hitzarmen aitzindaria sinatu dute Udalak eta PuntuEus Fundazioak\nHerriko entitateetan PuntuEus domeinua zabaltzeko erraztasunak emango dituzte\nOiartzungo Udalak eta PuntuEus Fundazioak ingurune digitalean euskararen presentzia areagotzeko hitzarmen aitzindaria sinatu dute. Euskal Herrian udal baten eta PuntuEus Fundazioaren artean halako zerbait egiten den lehenengo aldia da.\nHasteko eta behin, Udalak erraztasunak emango ditu: PuntuEus domeinua urtebetez ordainduko die herriko 100 entitateri.\nOiartzungo Udalak ingurune digitalean euskararen presentzia eta erabilera sustatzearen alde egindako apustua ez da berria. Udalaren webgune korporatiboa PuntuEus domeinukua da 2016tik (www.oiartzun.eus).\nJexux Leonet Oiartzungo alkatearen arabera, "Oiartzunen aukera handiak ikusten ditugu. Udalerri euskalduna da eta industrigune zabala du. Potentzialtasun handia dugu PuntuEus zabaltzeko gure herrian".\nOiartzunen 500 enpresa baino gehiago daude tamaina ttiki, ertain eta handikoak.\nEnpresa ttiki eta ertainetan (50 langile baino gutxiagokoak) euskararen erabilera sustatzeko LANIN egitasmoa 2017an jarri zuen martxan Udalak. Orain arte, 42 enpresatan egin dira ekintzak. Webguneen itzulpena izan da gehien eskaini den zerbitzuetako bat.\nEuskara Merkataritzara, berriz, herriko ostalaritza eta merkataritza establezimenduetan euskararen presentzia handitzeko egitasmoa da. 1995tik dago martxan.\nEuskara Elkartera egitasmoa 2006an jarri zuen martxan Oiartzungo Udalak, herriko elkarteetan euskararen erabilera areagotzeko. Urte batzuetan hitzarmen zehatzen bidez funtzionatu ondoren, gaur egun normalizazio maila altua duten 22 elkartetan lantzen da.\nOiartzungo Udalaren helburua euskararen erabilera eta presentzia normalizatzea da, naturalki jarduteko modu bihurtu arte. Horretarako, aktibazioa lantzen du eta zerbitzuak eskaini, herriko esparru ezbredinetan euskararen normalizazioa errazteko. Ingurune digitalean euskararen presentzia handitu eta normalizatzea ere horietako bat da, eta horregatik, Udalak uste du PuntuEus Fundazioarekin bi urterako sinatutako hitzarmenak bide hori urratzen lagunduko duela.\nJosu Waliño, PuntuEus Fundazioko zuzendariaren hitzetan, "PuntuEusek gizartean transformazio digitalean euskaratik eragitea du helburu eta Oiartzungo Udalarekin sinatu dugun hitzarmenak xede hori du: abiatuko ditugun ekimenen bidez euskarak ingurune digitalean duen presentzia indartzeaz gain, Oiartzunen, maila lokalean, transformazio digitala euskaratik sustatzea, merkatari eta enprese txikien digitalizazioa euskaratik bultzatuz".


United Airlines konpainiak etenik gabeko hegaldi berria iragarri du AEBetatik Jordaniara\nHasiera » Azken albisteak » Nazioarteko Azken Albisteak » Jordan Azken Albisteak » United Airlines konpainiak etenik gabeko hegaldi berria iragarri du AEBetatik Jordaniara\nAirlines • Abiazio • Nazioarteko Azken Albisteak • Azken Bidaia Albisteak • Negozio Bidaiak • ostalaritza • Jordan Azken Albisteak • Berriak • Turismo • Garraioa • Bidaiaren helmuga eguneratzea • Bidaia Wire Albisteak • USA Azken Albisteak\nAmman Jordan Washington DCra\nJordan Turismo Batzordea (JTB) pozik dago zuzeneko hegaldi berri bat iragarri duenean, bidaiari estatubatuarrek Jordaniara hegan egitea errazten duelako. United Airlines-ek hegaldi zuzenak eskainiko ditu Washington DC-tik Amman-era 5ko maiatzaren 2022etik aurrera, eta astean hiru aldiz egingo du hegan. Bi hiriburuak lotzen dituen lehen hegaldi zuzena da.\nJordan Turismo Batzordeak egin berri duen inkesta batek adierazi du 2022. urtea DCra bidaia errekorrak gainditzeko prest dagoela.\nEstatu Batuetako merkataritza-operadoreen% 65ek bidaia-erreserbak egin ditu 2021eko udazkenean Jordaniara, aurreko denboraldian% 15 baino ez.\nHerrialde osoan COVID protokolo argiak dauzkatenez, bidaiariak gustura sentitu beharko lirateke Jordan bisitatzen.\n"Pozik gaude hiriburu berria hiriburura, Washington DC Ammanera, zerbitzua abiarazteko, jende gehiago Jordaniarekin eta herrialdeak eskaintzen duen ondare eta kultura aberatsarekin konektatzea errazteko", partekatu du Patrick Quayle Nazioarteko presidenteorde nagusiak Sarea eta Aliantzak.\nUnited-ek egindako iragarkiak aire konpainiak helmugan duen konfiantza erakusten du nazioarteko bidaiak pandemiaren suntsiketaren ondoren hasten direnean. Mugimenduak Jordan Turismo Batzordeak egindako azken inkesta bat ere onartzen du, 2022 helmugako bidaia errekorrak gainditzeko prest dagoela adierazi baitu. Inkestak ere erakutsi du Estatu Batuetako merkataritza-operadoreen% 65ek bidaia-erreserbak egin zituela 2021eko udazkenean, aurreko denboraldian% 15 baino ez zela.\n"Ilusio handiz hartu dugu ondarearen garraiatzailea Jordaniara Washington DC eta Amman bi hiriburuen arteko negozioak irekitzen laguntzeko. Beti egiten diegu ongietorria Amerikako bidaiariei Erresumara, Jordanek eskaintzen duen kultura ikaragarria eta aniztasuna ezagutzeko ". Shared Abed Al Razzaq Arabiyat, Jordan Turismo Batzordeko zuzendari nagusia.\n"Irrikitan gaude United Airlines Amman-i ongi etorria emateko eta elkarrekin lan egiteko bidaiari gehiago ekartzeko gure herrialde sinestezina ezagutzeko", esan du Malia Asfour-ek, Jordan Turismo Ipar Amerikako zuzendariak. “Herrialde osoan COVID protokolo argiak dauzkatenez, bidaiariak gustura sentitu beharko lirateke Jordan bisitatzen. Urrats handia da Jordaniako hiriburua Washington DC-rekin lotzeko eta bidaiari estatubatuarrak animatzeko bidaia esperientzia esanguratsua erreserbatu dezaten Petra, Wadi Rum eta Itsaso Hila bezalako mundu osoko erakargarritasunetan. "\nIbilbide berriari buruz gehiago jakiteko, bisitatu united.com/eu-us/routes-berriak.\nEsanguratsuei buruz gehiago jakiteko bidaiatu Jordaniara bisitatu webgunea visitjordan.com.


Zure seme-alaben ikastetxeko Guraso Elkartekoa izan nahi duzun jakin nahi duzun | Consumer\nIkastetxeko gurasoen elkarteko kide izatea ez da nahitaezkoa, baina bazkide izan nahi baduzu, idatziz eskatu behar duzu zure atxikimendua, estatutuak onartu eta kuota ordaindu.\narabera: Osteguna, 2019ko ekainaren 20a\nIrudia: Natalia Ovcharenko\nFamiliek baliabide bat dute eskura beren seme-alaben eskola-ingurunean zeregin garrantzitsua izateko. Egun, APA (Guraso Elkartea) izenarekin ezagutzen direnen atzean, gaur egun AMPA (Ikasleen Gurasoen Elkartea) edo AFE (Ikasleen Familien Elkartea) izena duten ikasleen artean, milaka boluntario daude ikasleen eskubideen alde lan egiten dutenak haurrak eskolatuta dauden ikastetxeetan. Nola parte hartu erakunde horietan? Zertaz arduratuko gara gurasoek? Artikulu honetan ikusten dugu.\nGuraso Elkarteen Espainiako Konfederazioak (CEAPA) 2016. urtean egindako inkesta honen arabera, oso garrantzitsua da seme-alabak dituzten familien %70a modu aktiboan parte hartzea. Hala ere, elkarte horien errealitatea ez da iritzi horrekin lotzen. Espainiako Gurasoen Elkarteen erdiak 10 guraso baino gutxiagoko parte-hartze aktiboarekin funtzionatzen du, eta %20k bakarrik dute 20 kide konprometitu baino gehiago. Gainera, amek gehiengoa osatzen dute erakunde hauetan: 100 emakumetik 80 emakumeak dira. Zergatik hain inplikazio txikia?\n2018an Drogazaletasunari Laguntzeko Fundazioak (FAD) BBVAren eta UNESCOren laguntzaz aurkeztutako Espainiako eskola-sisteman Guraso Elkarteak (IGE) 2018an aurkeztu ziren, BBVA eta UNESCOren laguntzarekin. Hain zuzen, 21.000 familia baino gehiago ordezkatzen dituzten 161 guraso-elkarteari egindako galdeketa honetan jasotzen den bezala, beren zereginak garatzeko laguntzaileren bat duten ikasleen guraso-elkarteak ez dira %5era iristen, eta %50ek ez dute gutxieneko zuzkidurarik, ez eta bertako lokalik, ordenagailurik edo telefonorik ere.\nHori dela eta, laguntza ekonomiko eta ikastetxeez gain, elkarte horiek inplikazio handiagoa ematen diete familiei. Nola antolatzen diren eta nola antolatzen diren jakiteak lagundu dezake guraso gehiagok parte har dezaten haietan.\nZer eskubide dituzte Guraso Elkarteek?\nLegeak ezartzen duenez, elkarte horiek ikastetxeetako lokalak erabil ditzakete beren jarduerak egiteko (bilerak, dokumentazioa gordetzea). Horretarako, Zuzendaritzak Gurasoen Elkartetik esklusiboa den edo ez duen espazioa emango die. Gainera, Andaluziako Juntak “Parte hartzeko eskuliburua gurasoentzat” liburuan agertzen denez, “zuzendaritzak erraztasunak emango dizkie beren jarduerak eskola-bizitzan integratzeko, kontuan izanik ez dutela oztopatzen eskola-jardueraren garapen normala”.\nGaztela-mantxako Erkidegoen Batzordeak argitaratutako ‘Gurasoen elkarteen funtzionamenduari buruzko aholkuak emateko gida’ atalean, besteak beste, ikastetxeko hezkuntza-proiektua egiten eta berrikusten parte hartu behar da; ikastetxearen bizitzari buruzko aholkuak eman behar dira, eta Eskola Kontseiluko ordezkaria izendatu eta ordezkatu arte, hautagaitzak aurkeztu behar dira. “Guraso Elkarteak ordezkari bat dugu Eskola Kontseiluan, elkartearen jarrera lantzen diren gaietan lekualdatzen duena. Baina LOMCErekin kontsulta-organo bat baino ez da, erabakitzeko ahalmenik gabea, familia gisa aldatzeko eskatzen ari gara, hezkuntza-komunitateko gainerako kideekin batera erabakitzeko ahalmena izan dezagun”, argitu du CEAPAk.\nZertaz arduratzen dira Guraso Elkarteak?\nDituzten eskubideak erabiltzeaz gain, guraso-elkarteek curriculumetik kanpoko jarduerak proposa ditzakete, urteko programazioan sartzeko; barne-ebaluazioko prozesuetan parte hartzeko eta ikastetxearen kanpoko ebaluazioetan parte hartzeko; eta bazkideei zentroak utzitako espazio batean informazioa emateko. Hori dela eta, enkargu arruntenen artean honako hauek daude: diru-laguntzak eskatzea, hezkuntza-, kultura-, kirol-, jolas- eta jolas-jarduerak kudeatzea, aseguruak (erantzukizun zibila eta istripuak) kontratatzea, liburuak mailegatzeko zerbitzuak martxan jartzea eta eskola-garraioa kontratatzea, besteak beste.\nEskolaz kanpoko jarduerak “ez dira Gurasoen Elkarteen eginkizun nagusia”, Ikasleen Gurasoen Elkarteen Konfederazioak (COFAPA) aitortzen duenez, gure herrialdean milioi bat familia inguru ordezkatzen baititu. Eta egia da. Horrelako jarduerak guraso elkarteak, ikastetxeak edo beste erakunde batzuek programatuta egon daitezke. Eta Gurasoen Elkarteak laguntza eska dezake laguntza eskatzen den kasuetan. Hala eta guztiz ere, askotan -% 59an, GLFaren azterketaren arabera -, haiek dira antolatzaileak. “Askotan arduratzen gara jarduerak eskaintzeaz, monitoreak kontratatzeaz eta funtzionamendu zuzena zaintzeaz”, adierazi du CEAPAk. Baina, kasu guztietan, COFAPAk honako hau dio: “jarduera-mota hauek hezkuntza- eta kultura-helburuak izan behar dituzte, eta irabazi-asmorik gabeko elkarteak”.\nBeste alderdi bat da eskola-jantokietan duten zeregina. Talde horietako askok zerbitzua eskaintzen duten enpresak aukeratzeko eta menuetan parte hartzeko eskatzen dute. Baina alde handiak daude autonomia-erkidegoen artean. “Familia gisa argi daukagu zerbitzuaren arduraduna Administrazioa dela eta guk zuzeneko kudeaketan parte hartu behar dugula, baina ez dagozkigun erantzukizunak kargatu gabe”, adierazi dute CEAPAk. Horregatik sortzen da hainbeste polemika, Euskal Autonomia Erkidegoan gertatzen den bezala.\nDerrigorrezkoa al da Guraso Elkarteko kide izatea?\nElkarte honetan parte hartzea ikastetxean matrikulatuta dauden seme-alabak dituzten familien erabaki pertsonala da. Eta baldintzak, hiru: atxikimendua idatziz eskatzea, dagozkion estatutuak onartzea eta aurreikusitako kuota ordaintzea. Hala ere, ez dira gutxi matrikula bidez kobratzen dutenak. Kasu batzuetan, ekarpena familia bakoitzeko ordaintzen da, eta beste batzuetan, berriz, ikasle bakoitzeko. FAD azterketak dioenez, zentro gehienetan (% 62) bazkideek 10 eta 20 euro artean ordaintzen dute, eta% 15, berriz, 50 euro.\nGurasoen Elkarteen erdiek baino gehiagok ez dute diru laguntza gehiago eta jasotzen dutenak, hamarretik hiru udaletik lortzen dute eta % 10 bakarrik autonomia erkidego bakoitzetik. “Kasu gehienetan, berariazko proiektuak edo jarduerak gauzatzeko diru-laguntzak dira”, zehaztu du CEAPAk.\nZer eskubide eta betebehar hartzen dituzte bazkideek?\nAMParen egoitzan (edo online) izena emateko formularioa bete eta entregatu ondoren, eta kuotari aurre egiteko, bazkideak eskubide eta betebehar batzuk eskuratuko ditu.\nCIFAPAk dioenez, gurasoen eskubideen artean parte hartzen du proposatutako jardueretan eta gobernu eta ordezkaritza organoetan; botoa ematea eta batzar orokorrari laguntzea; gurasoen elkartearen jarduerari buruzko informazioa jasotzea; eta bileretan proposatutako gaiei buruzko iradokizunak egitea, besteak beste.\nBetebeharren artean, elkartearen helburuak elkarbanatzea eta bere ahalbideak, kuotak ordaintzea eta onartutako erabakiak betetzea dira azpimarratzekoak.\nEta arteztarauaren parte izan nahi badut?\nGurasoen Elkarteen erabaki garrantzitsuak batzarretan hartzen dira, eta, oro har, urtean behin deitzen dira, eta kide guztiak gonbidatu egiten dira. Ezohiko batzarrean, bi urtean behin, zuzendaritza-batzordea eratu behar da, eta, gutxienez, Gaztela-mantxako gidan agertzen den moduan egin behar da:\nBatzordeburua: elkartearen legezko ordezkaria. Bilerak deitu eta buru egiten ditu, akordioak gauzatzen ditu eta ordainketak agintzen ditu.\nIdazkaritza: Gurasoen Elkarteko dokumentazioaren eta akten arduraduna eta bazkideen erregistroa.\nDiruzaintza: Kontuen arduraduna eta Gurasoen Elkarteko aurrekontua.\nLehendakariordeak ere parte hartzen du (presidentearen lana babesten du eta ez dagoenean ordezten du), eta beste kargu batzuekin erabakitzen dute AMParen gestioak eta jarduerak: guraso-elkarteen kudeaketa eta jarduerak; beste kargu batzuekin batera, guraso-elkarteen kudeaketa eta jarduerak; eta beste kargu batzuekin batera, guraso-eskolako, garraio eta liburutegiko arduraduna, jangela-arduraduna, garraioa eta liburutegia…\nBazkide den edozein aita edo ama zuzendaritza batzordeko edozein postutara aurkez daiteke hauteskunde garaian eta lan batzordeetan parte hartu arte.\nGurasoen Elkarteen zerga betebeharrak\nElkarteek eta irabazi-asmorik gabeko erakunde guztiek (adibidez, guraso-elkarteek) enpresa baten antzeko betebehar eta erantzukizun fiskalak eta kontabilitatekoak dituzte. Kasu honetan, Ikasleen Guraso Elkarteen Konfederazioaren arabera, garrantzitsuenak dira Zerga Agentzian alta ematea; ez dute sozietateen gaineko zergarik egin beharrik izango, ez badute jarduera ekonomikorik egiten eta 50.000 eurotik gorakoak ez badira.


Zeledon, txistulari - Euskal Herriko Txistulari Elkartea\nBy txistulari 2019 Iraila 19 2020 Martxoa 17 Berriak\nAtzo, irailaren 18a, Urrezko Zeledon garaikurren banaketa egin zen Gasteizen. Ekitaldian, txistu eta musika bandarako bi obra estreinatu ziren, albiste honetan aurreratu genuen bezala. Gorka Hermosilla txistulari eta EHTEko Arabako ordezkariak, honako artikulua igorri digu kontzertuaren inguruan.\nAtzo arratsaldean, Gasteizen urtero ospatu ohi den moduan, 2018eko Urrezko Celedon-ak banatu ziren, oraingo honetan Joselu Anaiak plaza taldeari eta Jesus Moraza txistulariari eman zitzaizkielarik. Udal Musika Bandaren musika ere izan genuen ekitaldian, Hilario Extremianaren zuzendaritzapean eta Garikoitz Mendizabal txistulariaren esku-hartzeekin batera.\nHamaika emozioz jositako sari banaketa izan zen atzokoa. Omendutakoek negarraren amildegira begira egindako hitzaldi ederrak bota zituzten, publikoak ulertu eta errekonozimenduz txalotu zituen musikaren inguruko hitzaldiok.\nGarikoitz Mendizabal, betiko moduan eta bere estilo partikularrarekin, bertan ginenon gozamenerako, txistu eta danbolin erakustaldi birtuoso eta lotsagabea aurkeztu zuen, beti bezala disfrutarazi eta ondo pasaerazi egin ziguna. Hori izan zen hain zuzen ere bertaratu ginenen inpresioa, Suitzako erlojuak bezain zehatza eta zoragarri ibilitako banda alde batetik eta bestetik, bihurri eta dibertigarria izan zen txistua, umeek egiten duten moduan gozarazi eta denboran garraiatu gintuena.\n¡Bai jauna!! Atzokoan Garikoitz jaunak txistua medio eta musikaren isurian murgilduz, Jesús Moraza txistularia omendu zuen eta ez zegoen ez atzokoa baino modurik egokiagoa hori egiteko. Zorionak Udal Musika Bandari eta Garikoitzi! Baina batez ere, zorionak Moraza! eta zorionak Joselu Anaiak!\nLarragan elkartzera deitu ditu txistulariak MGTk\nBost urte bete ditu Arabatik folkari ordago eginez


Afganistango gerra (2001-2014) - Wikipedia, entziklopedia askea.\nAfganistango gerra (2001-2014)\n2001eko urriaren 7a - 2014ko abenduaren 28a\nAl Qaeda: 50-100 (2011ean 3.000)\nAfganistango gerra, 2001eko urriaren 7an Afganistan okupatu zuten Estatu Batuetako «Askatasun iraunkorra operazioa» eta Erresuma Batuko «Herrick operazioekin» hasiera zuena, 2001eko irailaren 11ko atentatuen ondorioz hasi zen.\nZero gunea New Yorken 2001eko irailaren 11ko atentatuen ostean\nInbasioaren helburu bikoitza Osama bin Laden eta beste hainbat Al Qaedaren buruzagi atxilotu eta epaitzea eta haiei babesa ematen zuten talibanak boteretik kentzea zen, George W. Bush presidentearen politikak ez baitzuen erakunde terroristak eta babesa ematen zieten gobernu edo herrialde artean bereizten.\n«Askatasun iraunkorra operazioa» AEBk zuzendutako (baita ISAF koalizioaren beste herrialdeekin batera) Pakistango mugan dauden hegoalde eta ekialdeko eskualdeetan egindako kanpaina da. Bertan 28.300 estatubatuar militarrek parte hartzen dute..\nBigarrena Segurtasuna Laguntzeko Nazioarteko Indarra (ingelesezko siglak: ISAF) da. Hau, nahiz eta 2001eko abenduan Kabul kontrolatzeko Nazio Batuen Segurtasun Kontseiluak sortua izan, 2003tik aurrera Ipar Atlantikoko Itunaren Erakundearen kontrolpean dago. 2009ko uztailaren 23an, ISAFek 42 herrialdeetako 64.500 militar zituen, horietatik 29.950 inguru estatubatuarrak.\nInbasioa baino lehen, Estatu Batuetako eta Erresuma Batuko hegazkinek talibanen aurka zebilen Iparraldeko Aliantzaren gudarosteak lagundu zituzten. 2002an, estatubatuar, britainiar eta kanadar infanteria sartu zen, gero [NATO]]ren tropek ordezkatua izateko.\nNahiz eta hasierako erasoaldiak talibanak boteretik kendu, hauek berriro berreskuratu zuten bere indarra. Al Qaedaren aurkako gerra arrakasta gutxiago izan du.\nUrtarrilaren 3an, NATOk ustezko hemezortzi taliban hil zituen bonbardaketa bat egin eta gero Afganistanen.\n(Ingelesez): Gerraren kronologia, BBC.\n(Ingelesez): Wikileaks dokumentuak.\nOrriaren azken aldaketa: 16 abendua 2019, 21:45.


2021/10/15 19:00 Etxarri Aranatz. Kultur etxea\nDantza: Kirolak eta dokumentala: Aizkora\nKIROLAK dantza pieza bat da, Helena Lizari eta Laida Aldazek sortua, eta La Faktoria Zentro Koreografikoaren lehen koprodukzioa. Lan hau Euskal kiroletan inspiratuta dago eta dantzaren bidez berrinterpretatzen ditu, publikoa dantza garaikidera hurbilduz.\nKIROLAK, 2021ko Nafarroako Antzerki Sarearen Zirkuituaren barne dago. Hori dela eta, ikuskizunaren dosierra bidaltzen dizuegu, zuen interesekoa izango delakoan, eta aipatutako edozein datara gonbidatuta zaudete. Informazio gehiago behar baduzue, ez izan zalantzarik gurekin harremanetan jartzeko.\nHona hemen esteka batzuk:\nPrezioa: 6 €. Sarrerak salgai hemen.


Futbola, integraziorako erreminta bat gehiago - Oñati - Goiena.eus\nFutbola, integraziorako erreminta bat gehiago\nEneko Azurmendi 2018-10-31 16:23\nLarraña taldeko jokalarietako batzuk, Larrañako futbol zelaian. Erdian, entrenatzaile lanak egingo dituzten Guerreiro eta Azurmendi.\nOñatiko harrera zentrora iritsitako asilo eskatzaileek taldea osatu dute Herriko Futbol Txapelketan aritzeko; "oso eskertuta" azaldu dira jokatzeko aukera izateagatik, eta txapelketa hasteko "gogotsu" daudela diote; azaroaren 10ean dute lehen partidua, Shatoken Moüra taldearen aurka.\nTxapelketako batzordearen ideia izan zen, eta udalari egin zion proposamena. Honek begi onez ikusi zuen eta, egun gutxiren buruan, taldea txapelketan sartu dute, Larraña izenarekin.\nZentroko egoiliarra den Zakariyaou kamerundarrak taldeko kideen izenean egin du berba, eta azaldu du "oso eskertuta" daudela jokatzeko aukera izateagatik. "Futbolean jokatzeko aukera izateaz gain, herrian integratzen lagunduko digu honek, eta espero dugu lagun berriak egitea", adierazi du.\nOraindik zehazteke duten arren, 22 jokalari inguruk osatuko dute taldea, eta txapelketa hasteko "gogotsu" daudela azpimarratu du Zakariyaouk.\nEntrenatzaile, bi oñatiar\nKontuan hartu behar da egoiliarretako batzuek ez dutela inoiz futbolean jokatu, eta, horretan laguntzeko asmotan, Beñat Guerreiro eta Haritz Azurmendi oñatiarrak entrenatzaile izateko boluntario agertu dira. "Hotz Oñatiko kideek egin ziguten proposamena, eta gustura onartu dugu", dio Azurmendik. Astelehenetan eta eguaztenetan egingo dituzte entrenamenduak.\nFutboleko arropa behar dute Aloña Mendiko ekipamenduarekin jokatuko dituzte partiduak, baina, Azurmendik jakinarazi duenez, negura begira, futboleko arropa falta dute. "Kirola egiteko jertseak, kamisetak, prakak eta futboleko botak behar dituzte. Beraz, edozein laguntza ongietorria izango da", dio.\nTxapelketako parte-hartzaileei pazientzia eskatu die taldeko arduradunak: “Haiek ere elkar ezagutzen ari dira oraindik, eta agian hasieran haserrealdiren bat edo beste edukiko dituzte, baina errealitate zail batetik datoz, eta ulertu egin behar diegu, gauzak errazten saiatu”.\nAukera baliatuta, zentroko egoiliarrek herritarrei eskerrak eman nahi izan dizkiete, egindako harreragatik: "Harrera beroa eta benetan hunkigarria izan zen". Era berean, Oñatin oso gustura daudela nabarmendu dute.


Aterpetxearen sarea adeitsu da Elk-ek 10 deskontua ematen du ostalariaren zerbitzuen eskaintza osorako. Rg. 2022\nAlokatu egun bateko apartamentu bat Mosku, Moskuko hotel merkeak, orduko alokairuko apartamentuak, ostatua hotelean, Moskuko hotel merkeak, Moskuko mini txikiak, Napoleon Hotelak\nZenbat balio du aterpetxean gela bat alokatzea?\nhotelrom24, epe laburreko etxebizitzen merkatuan liderrak izateak beti lagunduko du egun bateko apartamentu bat alokatzen du Moskun edozein lekutan. Mosku egunero milaka enpresaburuek bisitatzen dituzte bezeroekin topaketak egiteko. Aldez aurretik negozioetarako etxebizitza zaintzeko, bereziki garrantzitsua da, gero ez da denbora eskerga igarotzea. Aukerarik onargarriena eguneko edo egun batzuetan apartamentu merkea da.\nohe erosoak eta lepo ortopedikoak dituzten ohe bakunak;\n> hozkailua gela bakoitzean;\nSukalde erosoa, jangela, dutxa, dutxa, dutxa eta garbitegia ;\nOstatu merkea behar duzu metroaren ondoan? Aterpetxeen sarea "Elk polite" da - ostatu aukera onenetarikoa. Ostatu ekonomikoak eskaintzen ditugu erosotasun guztiekin. Zure zerbitzuko ostatuetan:\nHainbat ostatu aukera daude. Liburu gelak eskaintzen ditugu Metrotik gertu ostatatuta:\nTaula eguneroko errentan egiten da eta prezioak aterpetxe mailan daude. Bezero arruntentzat, deskontu sistema ematen da. Horrek gure aterpetxean gela bat nahiko merkea hartzeko aukera ematen du.\nBeste plus zerbitzuak doako zerbitzuak dira gure gonbidatuentzat, besteak beste, atzerriko herritarren erregistroa eta erregistroa. Jabetza bakoitzak 24 orduko aholkularitza du gonbidatuentzat, baita segurtasun zerbitzua ere.\n<: Aterpetxean gela merkea kentzeko, joan eskainitako ostatu-objektuetara eta egin klik "Liburua orain". Horren ondoren, bete proposatutako inprimakia eta bidali lineako eskaera. Prezioa, denbora eta bestelako gaiak egiteko aholku gehiagorako, jarri harremanetan gure langileekin.\nGaur egun hotel gela bat erreserbatzea baino errentagarriagoa eta errazagoa da. Azpimarratzekoa da gaur egun ekonomiaren klaseko hotelak ia desagertu direla hiriburuaren erdialdetik, baldintza hauetan gure enpresaren eskaintza errentagarriena dela. Gure zerbitzuak hiriburuko gonbidatuei ez ezik, indigenei ere eskaintzen diegu. Lasai nahi baduzu, paseatu gauez hiriaren erdialdetik, eta, ondoren, egun batez apartamentu apartamentu bat behar duzuna da.\nOrain duela gutxi nahiko aurkitu zen hiriaren kanpoaldean bakarrik, baina gaurko eskaintza egokia izan dadin prest gaude. Aterpetxe erosoa Moskuko hiriguneetan, lagunarteko langileak - Gonbidatuei eskaintzeko prest gaude. Galderarik izanez gero, beti jarri harremanetan gunean zehaztutako telefonoarekin.\nEguneko edo eskuragarri dagoen kostuan Moskuko erdian - orain posible da. Gure espezialistek zuretzako ostatu egokia jasoko dute. Nabarmentzekoa da bezero bakoitzarekin banaka lan egiten dugula. Eroso lagunduko dizugu eta kezkarik gabe oporrak, asteburuak, asteburu erromantikoak igarotzen. Beti pozik gonbidatu berri batekin.\nGure enpresak prezio merkeak eskaintzen ditu. Gaur egun, lorategiko eraztunaren gelak Errusiako biztanle gehienen eskura jarri dira nahikoa. Logela bakarrean egon zaitezke edo eserleku anitzeko gela batean lekua eman. Azken aukera bereziki erosoa da asteburuan konpainia handi bat erlaxatu zutenentzat.\nZure arreta eskaintzen dugu egunero. Ministroak Europako estandarrei dagozkie, eta kostua hoteleko antzeko gela alokatzeko kostua baino nabarmen txikiagoa da. Logela atseginak telefonoz, internet eta beharrezko erosotasun guztiak kostu onargarrian - hori da gure gonbidatuei eskaintzen dieguna.\n> Orain dela gutxi bere kanpoaldean bakarrik aurkitu bada, hiriburuaren erdigunea guztientzako zabalik dago. Gure enpresak logelak eskaintzen ditu mini-hotel batean, kapitalaren erdialdean kokatuta dauden apartamentu pribatuak. Gela erosoa, garbia, zerbitzu bikaina eskaintzen dugu, kostu baxua den bitartean. Beti pozik gaude gonbidatu berriekin.\nGure enpresak erosotasun handiko mini mini mini mini mini gabeko gonbidatuak eskaintzen dizkie. Gune bakarreko edo gune anitzeko gelak zentzuzko prezioetan - orain posible bihurtu da. Gure enpresak ez du lehen urtean lanean, oraingo honetan guztiok erantzun positibo ugari jaso ditugu bezeroei esker. Azpimarratzekoa da bezero korporatiboetarako baldintza bereziak eskaintzen ditugula.\n<:00> Moskuko erdialdeko beste mini hotel batean gela bat erreserbatu dezakezu beti. Gonbidatu guztiak gela erosoak eskaintzen dira: satelite bidezko telebista, internet, segurua, mini barra. Bezero korporatiboetarako, zerbitzu osagarriak eskaintzen ditugu: transferentzia, eskaeraren hegazkin txartelak, hitzaldi areto bat erreserbatzeko. Gonbidatu berriak ostatatzen ditugu, horregatik, prezio merkeenak eta erosotasun maila altua eskaintzen dizkizugu.


Han eta hemen: Planttakoa\n« Izan planttakoa » erraten ziguten.\nPlanttakoak izan behar genuen etxean eta bereziki etxetik kanpo.\nNunnahi eta nornahirekin.\nGure izateko moldean, egiteko moldean, mintzatzeko moldean, planttakoak. Ongi ikasiak alo.\nGazteak ginelarik, leun mintzatu, nehor ofentsatu gabe, ahal bazen isilik egon, ez bihurrikeritan ibili, auzoari errepostu tzarrik ez eman, eskolan espantukeritan ez aritu, erretorra agurtu eta holakoak.\nBerantago: ez mozkortu, ez drogatu, ez politikan aritu, ez aferarik nehorekin, lan seriosa ukan, lana maitatu, ... Zerrenda luzea egin genezake « horrela ezin da, honela behar da, zer erranen du jendeak? zer pentsatuko du? » gogoan izanki.\nHoriek guziak eta beste mila errespetatuz geroz, planttakoa zinen, eta jendeak erranen zukeen ontsa ikasia eta prestua zinela, eta gizartearen errespetu eta kontsiderazio guzia zure.\nPentsa daiteke iragan mendeko istorioak direla. Pentsa daiteke. Nihaurk hala sinetsi nahi nuen.\nHarrigarria dena da, iduriz, bi urteko haurretatik hasten dela: zeren, planttakoa izatearena ez banuen entzun aspaldian, goiz honetan, karrika izkin batean, autobusaren beha ginela, hain zaharra ez zen batek « izan planttakoa » erran dio semeari (edo niri zuzendua zitzaidan, behar bada,ez dakit...): hori guzia, lepokoa ez janzteko betiko komeria egiten zidalako.\nHitza bera zaharra bada, nozioa betikoa: « planttakoa izateari » eta « itxurakeriari » beste izen batzuk asmatuko genizkion, baina itxura, gaurko egunean sekulan baino inportanteagoa bada, gizarte modernoaren ezaugarri berezia, bederen, ez da.\nBeste mendeetako hariak ehuten jarraitzen dugu: izaki eta jarreren uniformisazio lanetan, kuadrotik ateratzen denaren gaitzespen kontsentsualarekin batzuenganik eta besteenganik estandar guziei erantzunez eta moldean junt-junta egoki denaren irudi perfektua erakutsiz.\nNahi edo ez, onartu edo ez, bere ispilu erraldoiean, gizarteak jadanik marraztu du zure itzala, hezkuntza eta izaera eredu perfektuen arkatz beltzez, mugatzaile eta mingarri. Gero, pentsa eta egin nahi duzuna, jendeak jakiterik ez dueno.\nGaurko gizartean, kalitateak beharrezko eta akatsak ehiztatzekoak. Garatu nahi duenarentzat (pertsona gisa, langile gisa, emazte gisa, nik dakita), estandar gehiegi, harresiak bezain zut. Garatu nahi duenak, kuadro guzi horietatik ateratzea du eta nahi baino gehiagotan planttakoa ez izatea.\nEz, definitiboki, ez naiz planttakoa. Beraz, nola debru atera liteke haurra halakoa?\nEtiketak "HanHemenka", gizartea, hezkuntza


AEBetara, NGA azokara misio komertziala, nekazaritzako elikagaien sektoreko hamar enpresarekin — LABORAL Kutxa\n23 otsaila, 2017 | argitaratuta Felix San Martín\nOtsailaren 12an, nekazaritzako elikagaien sektoreko 10 enpresa NGA erakundeak urtero Las Vegasen (Nevada) egiten duen azokara joan ziren, LABORAL Kutxak eta Ipar Amerikako National Cooperative Bank banku bazkideak gonbidatuta.\nNGA Estatu Batuetako nekazaritzako elikagaien banaketa independenteko enpresen elkarte handienaren ingelesezko siglak dira. 21. 000 zentro ditu, salmentetan 131 bilioi dolarretik gora lortzen du, sektorearen %25a hartzen du eta Ipar Amerikako BPGdaren ia %1era iristen da.\nEnpresa-taldearentzako agenda hiru jardunaldikoa izan da, azokaren barruko ekitaldi guztietan parte hartu ahal izateko (workshops, sektorearen txostenen aurkezpena, azokara joatea, e.a.). Halaber, beste jardunaldi esklusibo batean Ipar Amerikako merkatura sartzeko aukera aztertzen da NGAko aholkularien eskutik; izan ere, kasu batzuetan lege aldetik konplexua izaten da nekazaritzako elikagaiak esportatu ahal izatea merkatu berezi baina handi horretara.\nJardunaldi horiez gain, enpresek harremanetan jartzeko agenda pertsonalizatua izan zuten, NGAk prestatua, eta, aurten, berrikuntza gisa, Las Vegas hiriko elikadura zentroak eta dendak bisitatu dituzte. Bertan, 2 milioi biztanletik gora bizi dira, eta elikagaien banaketan aukera eta formatuak ugari dira.\nAurten, honako enpresa hauek hartu dute parte:\nCONGELADOS DE NAVARRA-CN FROZEN FOODS (Nafarroa)\nHIJOS DE JOSE SERRATS (Bizkaia)\nBODEGAS INURRIETA (Nafarroa)\nBODEGAS ALCONDE (Nafarroa)\nBODEGAS ISIDRO MILAGRO-AIRES DE JAEN (Ciudad Real)\nHIKA TXAKOLINA (Gipuzkoa)\nAzken orduko arrazoi profesionalak medio ezin izan zuen joan ECOVINAL enpresak (Nafarroa), plaza erreserbatuta izan arren. Pena handia izan da, misio komertzialerako bisita errepikatuko zuten lau enpresetako bat baitzen.\nIaz, NGA Show-ra joateko eta merkatu handi horretara elikagaiak esportatzeko sekretu guztiak ezagutzeko zortea izan genuen. Gauza asko ikasi genituen; zehazki, bederatzi. Jakin nahi duzu zeintzuk diren? Xehetasun guztiak post honetan dituzu.\nDatorren urtean ere zuen zain izango gara! Izan ere, NGAren esloganak honako hau dio: proud of the past, focused on the future. Edo guk esaten dugun moduan: beti dago beste urrats bat emateko.


Eskuliburu Ilustratua #10 Koldo Eleizalde - Hizkuntza - Arrosa\nPertsonaia: Koldo Eleizalde\nKoldo Eleizalde Breñosa mende honen hasieran hizkuntza, politika, literatura, hezkuntza zein euskalduntze arloei dagozkienetan Euskal Herriarennortasuna berreskuratzen lan handia egin zuen Bergarar ilustrea. Berarekin batera elebitasuna, garbizaletasuna, garaiko ideologia edota aditz trinkoak jorratuko ditugu.\nItzulpen automatikoa ( opentrad, google translate).\nHizkuntza globalak: eleaniztasuna, globish, esperantoa, etab.\nTuring-en testa: http://www.cleverbot.com/\nLexicon Zi-Fi liburua\nar. Urr 7 , 2014


Jone Dorronsoro: «Larrain dantza eta Kapela dantza dira gehien gustatzen zaizkidan ekitaldiak»\n28 apirila, 2018 Motzean 622\nJone Dorronsoro (Legazpi, 1964) Legazpiko Udaleko kultur teknikaria da 1989tik. Urte pare bat beranduago hartu zuen Santikutz jaien ardura, eta horretan dirau geroztik.\nNoiz hasten dira zuretako Santikutz festak?\nUrtekoak bukatu orduko hurrengoak buruan izaten ditut. Balorazio bilera egiten dugu eta gero, urte guztian presente izaten ditut festak eta adi egoten naiz zerbait ikusten badut hurrengo urtean Legazpira ekartzeko. Baina ofizialki lehenengo bilerak otsailean izaten dira.\nNola antolatzen dira festak?\nLan talde bat dago. Danborradak bezalako ekitaldi finkoen arduradunekin bilerak hasi aurretik hitz egiten dut; gero deialdia egiten zaie herriko kultura, gazteria, hezkuntza edo gizarte talde guztiei eta herritarrei, egitaraua antolatzeko. Guztien iritziak hartzen dira kontuan, baina proposamen guztiak ez dira aurrera joaten.\nJai egunetan lan egin duzu.\nBai. Ekitaldi guztiak gainbegiratu behar ditut, batez ere kanpoko kontratazioak direnean eta azken urteetan, sare sozialetan ekitaldien berri zabaltzea ere egokitzen zait.\nJaietaz gozatzen al duzu?\nGutxi. Oso urduri egoten naiz txupinazoaren aurretik; behin jaietan sartuta, urduri jarraitzen dut, baina gutxiago. Udaletxeko brigada ere lanean izaten da festetan eta bere lana ezinbestekoa da eta asko eskertzen da, adibidez, eguraldiagatik ekintzak tokiz aldatzea erabaki behar bada, erabaki zaila delako.\nNola daramazu eguraldiarena?\nIkasi dut hainbeste ez arduratzen, eta bezperara arte ez dut begiratzen hurrengo egunean zer egingo duen. Maiatza udaberrian bete-betean dago, eta eguraldi oso ona egin dezake, baita oso txarra ere.\nZein da gehien gustatzen zaizun ekitaldia?\nLarrain dantza eta Kapela dantza. Bietan parte hartzen dut.\nTxikitako festetatik zer gogoratzen duzu gehien?\nHerriko Umore Ona txaranga toki guztietan jotzen, eta barrakak ere bai, noski, nahiz eta oso barrakazalea ez nitzen izan, mareatu egiten nitzelako.\nBerbenak. Kontradanborrada ere gogoratzen dut, eta lokaletan jartzen ziren tabernak, orduko txosnak: ikastolakoa bere oilasko erreekin, Oñatiko institutokoen zurrakapotea, Hots aldizkariaren taberna… Eta Hotserako lanean egindako ur-teak ez ditu ahaztu.\nJaietan kanpora joaten direnei zer esango zenieke?\nLantegi eta ikastetxeetan jai ematen dute. Zer esango diet ba? Gero ez daitezela kexatu herrian ez dela ezer antolatzen.\nEta kanpotik etortzen direnei?\nOngi etorriak izango dira, noski, baina festak bereziki herrira begira eta herritarrentzako antolatzen ditugu.\n« Amagoia Naldaiz: «Herriko taldeek egitaraua prestatzen eta ekintzak aurrera eramaten laguntzen dute»\n281. zenbakia [pdf] »\n«Goxo hitz egitean, gazteek ematen ez duten zerbait ematen dizute adinduek»\nLur gaineko abiada\n«Niri erlijioak ez dit ezertan lagundu, konpromisoak bai»


Narriadura fisikoa saihesteko faktore garrantzitsua\nAurrekoan, atletismoaren inguruko zaletasunari buruz aritu ginen. Horrez gain, Euskal Federazioak denboraldi osoan zehar antolatzen dituen probak ere aipatu genituen. Hilabete honetan, esaterako, Eskolarteko Euskadiko Kros Txapelketa, 10.000 metroko Euskadiko Errepide Txapelketa eta Euskadiko Maratoi Erdi Txapelketa egingo dira. Euskal Kirol Federazioen Batasunaren atal honetan (webgune berritua du), modalitate honek ekartzen dizkigun onurekin jarraituko dugu. Esaterako, atletismoan, muskuluak asko lantzen dira. Gaitasun aerobikoa areagotzen da, bai eta zelula muskularren oxidazio-sistemen indarra ere. Faktore horiek muskuluen funtzionamendu hobea ematen dute, eta pertsona bakoitzaren erresistentzia muskularra handitzen dute. Izan ere, atletismoa erregulartasunez praktikatuz gero, muskuluak zabaldu eta indartu egiten dira, eta, ondorioz, malgutasuna areagotu eta muskulu-lesioak prebenitzen dira. Hala, ikerketa askok azpimarratzen dute kirol hori muskuluen malgutasun ezin hobea lortzeko ariketa onenetarikoa dela. Atletismoa praktikatzen dugunean, arnasketa-maiztasuna handitu egiten da, eta errendimendua erabat indartzen du. Hori dela eta, birikak funtzionamendu biziagora ohitzen dira, eta horrek pertsonen osasunean eta gaixotasunak prebenitzen laguntzen du. Izan ere, jarduera fisikoak maila guztietan areagotzen du gorputzaren erresistentzia. Horrela, gaitasun kardiobaskularra, muskularra eta arnasteko gaitasuna areagotzen ditu, bai eta nekea prebenitu ere. Kirol-praktika horri denbora eskainiz gero, gainera, organismoaren atal asko aktibatzen dira.\nOrgano gehienak erabiltzen dira ariketa fisiko hori egitean, beraz, jarduerak mesede egiten die. Hori dela eta, atletismoak gorputzaren narriadura fisikoa prebenitzen du. Horrez gain, organo fisikoen funtzionamendua areagotzen du, bai eta garunaren jarduera ere. Atletismoa praktikatzea faktore garrantzitsua da narriadura kognitiboa eta alzheimerraren antzeko gaixotasunak prebenitzeko. Atletismoak gaixotasun kantzerigenoen garapenean duen eraginaren inguruko datuak, hala ere, eztabaidatuagoak dira. Ikerketa batzuen arabera, ariketa aerobikoak koloneko minbiziaren aurkako efektu babeslea izan dezake, sabelaldean ariketa gehiago egiten delako. Ondorioz, heste-igarotzea erraztu eta idorreria murrizten du. Beste ikerketa batzuen arabera, efektu prebentiboek ere prostatako minbizian eta bularreko minbizian eragina izan dezakete.\nAtletismoak haurrei ekartzen dizkien onurei dagokienez, sexuen arteko berdintasuna bultzatzen den kirol horrek gozatzeko eta ongi pasatzeko ezaugarri aproposak ditu. Gainera, onura fisikoak ditu, beheko gorputz-adarren indarra garatu eta erresistentzia fisikoa eta abiadura eskuratzen baitira. Korrika eginez, biriketako gaitasuna hobetzen da, eta egiaztatu da haurren hazkunde-hormonak eta muskuluen garapena estimulatzen direla. Onura horiez gain, atletismoak beste onura psikologiko batzuk ekartzen ditu, arazoak ahazten, konfiantza bereganatzen eta autokontrol gehiago eta egonkortasun emozional handiagoa izaten laguntzen baitu.


Oreka Bioelkarteak hainbat ikastaro eta hitzaldi antolatu ditu urria eta azaroan . diariovasco.com\nOreka Bioelkarteak hainbat ikastaro eta hitzaldi antolatu ditu urria eta azaroan\nSukaldaritza energetikoa Silvana emango du Elkargunean. / OREKA\nOreka Bioelkarteak hainbat ekintza antolatu ditu urria eta azaroan.\nUrriaren 29an, larunbata, ogia nola egin ikastaroa egingo dute Harizti zabal Baserrian (Ezkio-Itsaso). Xabi Akizu izango da erakutsiko duena eta goizeko 10:00etatik 17:00etara izango da. Izen ematea, Oreka dendan (943.02.62.31) eta epea urriaren 22 arte izango da. Ikastaroa doakoa da.\nHurrengo ikastaroan sukaldari- tza energetikoari buruz arituko dira. Teorian ondorengo gaiak jorratuko dira ikastaro honetan: neguan nola elikatu ez gaixotzeko eta bizi energia mantentzeko. Menu egokia, jatorduen antolaketa eta janarien, kontserbazioa, neguko errezetak, egun berezietako plater osasuntsuak eta postreak. Egunak azaroak 10, 17 eta 24an (ostegunak) izango dira arratsaldeko 18:00etatik 20:00etara.\nElkarguneko sukaldean emango du ikastaroa Silvana Huegunek. Izen ematea: Oreka Bioelkartean (943.02.62.31).\nAzkenik, konferentzia ere antolatu dute. Berau; Ricardo Arriola (sendagile, homeopata eta akupuntore) eta Silvana Huegun (dietista-nutrizionista) emango dute. Azaroaren 4ean, ostirala, da Elkargunean eta '¿Estamos ante una sociedad enferma?, ¿Qué está pasando? ¿Qué podemos hacer?', lelopean emango da Elkargunean bertan arratsaldeko 18:30ean.


Kungsleden, 1.etapa: Abisko-Abiskojaure - Ibiltarixanak\nKungsleden, 1.etapa: Abisko-Abiskojaure\nIbiltarixanak | 2012-03-15 16:47\nGoizean eguraldi beldurgarria egiten zuen: elurra eta haize bortitza. Egoera honetan bilerara deitu gaitu Josuk. Kontua da zer egin, abiatu ala beste plan bat antolatu. Ez zegoen argi gure artean eta eguraldi iragarpenak ikusi ditugu internetez. Ez ziren oso baikorrak baina ez geunden denok ados: batzuk optimistago besteak baino. A plana utzi eta B eta C planak ere aktibatu dira. Hala ere, eguerdira arte itxoitea erabaki dugu. Dena dela 11:00etarako urdinuneak agertu dira eta irteteko prestatu gara. Traste guztiak batu, pulkak prestatu eta 11:20 inguruan abiatu.\nGaurkoa aklimatazio eguna da, batez ere pulkak ondo doazen probatzeko eta egun aproposa daukagu horretarako. Arrastoa egina dago baina haizearen eraginez une batzuetan ez hain garbi. Halako batean okerreko bidea hartu dugu, baina Josu konturatu da eta berehala zuzendu dugu. Hortik aurrera eguraldiak txarrera egin du eta eskerrak elurretako motoak pasa diren, bidea jarraitzea erraztu baitute. Gero lakura iritsi gara eta haizearen indarra nabarmenagoa izan da. Nolanahi ere, hau zeharkatzeko 4 Km. daudenez, laster iritsi gara aterpetxera. Ibilbidea 14 Km.koa izan da eta 4 ordu inguru egin dugu.\nAterpean estufa piztuta dago eta epeltasun goxoak hartu gaitu. Arropak lehortzen jarri, aldatu eta zerbait jan eta gero solasaldi lasaian egon gara. Laster amaitu da lasaitasuna, dozena bat laguneko taldea iritsi denean. Orain, sukaldean, afaria prestatzen hasi garenean, giro zaratatsu bihurtu da. Afaldu eta lotara goazela norbait atera da kanpora elurretako komunera eta haren oihuak entzun ditugu: Aurora, aurora! Ez da ba izango Josuren izeba Aurora! Ez, aurora borealaz ari da. Berehala denok kanpora atera gara aurora ikustera. Izango dira egun hobeak ikusteko baina gaur ere ondo ikusi dugu.\nIra 2012-03-15 17:19 #1\nGiro hotza, haizia eta hala ere zuek egualdixari kontra ein eta aurrera. Ia ba pixka bat berotu, afaldu, deskansau ta bixar berriz hotzetara juateko moduan zaudeten. Hotzak gosiak baino hobeto erakusten omen dau eta hotzetik badaukazuenez ia ba asko ikasten dozuen. Hemen eguzkixa ta behelainua bixak batera eta fresko, ez hor beste baina… Aditua hor daukazuenez Taosa omen dao itsasaldian eta horren ondorixua hemengo girua. Ondo-ondo ibili ta zuen berri gehixaon zain. Oriotik muxuak danontzat.
\npk 2012-03-15 18:37 #2\nLuze ein jaku egun hauetako ixilunea...pozik jaso dogu zuen berri. Zaindu!\norioarraunean 2012-03-15 23:39 #3\n
Athleticcccccccccccc !!...  Bilbon bai berotasuna.
\n
Dedio, zuen argazkiak ikusita hoztu egiten nauk... ondo segi!


Partidu Txarra eta Merezi Gabeko Garaipena Senior Neskentzat (42-39) – Ostadar SKT\nLigako 9. partidua Senior Neskentzat. Aurreko astean zubia izan ondoren, Oiarso taldearen aurka jolastu zuten senior neskek. Errenteriarrak talde beteranoa dira, erritmo motelean jokatzen duena eta partiduak lasai eta puntu gutxira jokatzea gustatzen zaiona: gure kontrakoa.\nHasieratik ikusi zen ez zela gure eguna. Lehen 8 minutuetan saskiratze bakarra lortu genuen, ez genuen lortzen gure ohiko erritmo bizia jartzea partiduan eta tiroak ez ziren sartzen. Laurdeneko azken bi minutuetan erreakzionatu genuen eta 10-6 amaitu zen lehen laurdena.\nHala ere, bigarren laurdenean gauzek ez zuten hobetzen. Taldeko 11 jokalariek izan zuten aukera partiduko lehen 20 minutuetan, baina bazirudien ez zela inoren eguna. Korrika gutxi, uztai azpian akats asko eta hiruko jaurtiketetan ezin. Eskerrak defentsa nahiko egokia zen eta Oiarsoarrek saskiratze errazak lortzea ez genuen baimentzen. Atsedenaldira 22-21 markagailuan.\nHirugarren laurdenean jokoa hobetu genuen, abantailak lortzen hasi ginen eta markagailua apurtu genezakeela zirudien. Baina 26. minututik aurrera erabateko “apagoia” iritsi zen. 8 minutu saskiratzerik lortu gabe, 11 minutuan soilik 3 puntu lortu genituen (hiruko bat) eta 3-11ko partziala Oiarsoren alde.\nUrteko bigarren porrota iritsiko zela bazirudien ere, azken minutuan buruarekin jokatzen ere badakigula erakutsi genuen. Kanpoko taldea bonusean zegoela aprobetxatuta faltak fortzatu genituen eta azken minutuan izan genituen 6 tiro libreak sakiratu eta garaipena poltsikora. Azken 3 minutuetan Oiarsoko taldeak ez zuen punturik lortu eta azken segundoan ahalegindutako hirukoa huts egin ondoren, partidua guretzat.\nUrteko partidurik txarrena, inork ez zeukan eguna, 42 puntu soilik saskiratuta eta partiduko 19 minutuan soilik 6 puntu lortuta… eta hala ere, garaipena. Horrelako garaipenak dira urte bukaeran baloratzen direnak, nahiz eta larunbatean inor ez zen partidutik kontentu atera. Igandean Luberriren kontra jokatuko dugu, Oiarsoren moduko talde beteranoa eta aurreko urtean 3 partiduak irabazi zizkiguna. Ea partidu hobea egiten dugun!!\nPartzialak: 10-6/ 12-15/ 11-11/ 9-7\nLeire Belartieta -, Leire Beldarrain 3, Alicia Jimenez 8, Itxaso Mercero 9, Uxue Anabitarte 6,\nHaizea del Olmo 2, Yaiza Navarro 6, Laura Gutierrez 7, Uxue Rodriguez -, Paula Ugarte 1,


Jangela eredu berria dute Gernikako Allende Salazar Herri Eskolan – Guraso.eus\nJangela eredu berria dute Gernikako Allende Salazar Herri Eskolan\n2016-10-11\tguraso\tIruzkinik ez\nEskola publikoa da Allende Salazar eta ezinbestekoa izan da zenbait faktorek bat egitea jangelako eredu aldaketa posible egiteko. Alde batetik eskola komunitate osoaren inplikazioa, eta bestetik Eusko Jaurlaritzaren Hezkuntza Departamentuaren bi urterako baimena. Satisfakzio maila handia dela diote guraso elkarteko ordezkariek.\nJangela eredu berriarekin eman diote hasiera ikasturteari Gernikako Allende Salazar Herri Eskolan. Lehen eta Bigarren Hezkuntzako ikastetxea da, eta jangela zerbitzuak 650 erabiltzaile ditu. Guraso elkarteak egin du posible eredu aldaketa, baina eredugarritzat jotzen dute komunitate osoaren inplikazioa: ikastetxeko zuzendaritzarena, jangelako begiraleena, eta batez ere sukaldeko langileena. “Benetako protagonistak beraiek dira”, ziurtatzen du guraso elkarteko ordezkari Dabid Zelaia-Zugadik.\nDuela hiruzpalau urte hasi ziren Allende Salazar ikastetxeko guraso elkartean elikaduraren gaiarekin lanean. “Bi lan esparru ikusi genituen: hamaiketakoa eta jangela. Hasiera batean hamaiketako osasuntsuak bultzatzea erabaki genuen. Sortu genuen Osasunaitor izeneko pertsonaia eta bost urtera arteko umeekin egin genuen lan. Helburua izan zen hamaiketakorako ogia eta sagarrak sartzen ohikoak ziren gailetak ordezkatzeko”.\nLehenengo esperientzia horren ostean jangela zerbitzuan zelan eragin aztertzen hasi ziren. Hiru helburu argi zituzten buruan: umeek osasuntsuago eta garaian garaikoa jatea, bertako ekonomia bultzatzea eta gurasoek seme-alaben elikadura prozesuan parte hartzea. “Egoera aztertzen hasi ginen, txostenak idazten eta eskura genituen aukerak baloratzen. Horretan geundela Eusko Jaurlaritzaren proiektu pilotu batean parte hartzeko aukera paregabea etorri zen”, azaltzen du Zelaia-Zugadik. “Laguntza baino gehiago proiektu pilotu honekin lortu duguna da Eusko Jaurlaritzaren baimena eredu berri bat probatzeko”.\nLau ikastetxe publiko sartu dira Eusko Jaurlaritzaren proiektu pilotu horretan: Markinako Beheko Benta, Gernikako Allende Salazar eta Mungiako eta Orduñako eskolak. “Bete beharreko baldintzetako bat zen sukaldea egotea eskolan, eta eskolan bagenuen aurretik ere. Hor daude Lakuak ordaindutako funtzionario batzuk. Horrek berdin jarraitzen du. Lehen, ordea, catering enpresa batek prestatzen zituen menuak, eta ekartzen zituen elikagaiak. Orain, guk egiten dugu lan hori. Eta guztia ume bakoitzak otorduko ordaintzen duen 4,60 eurorekin. Kuota hori ez da ukitu. Zein da sekretua? Guk ez dugula diru irabazi asmorik. Ez dugu ezer amortizatu behar eta elikagaiak %20, %30 edo %40 gehiago ordain ditzakegu. Aurrekontuaren diru zati handiagoa bideratzen dugu elikagaietara”.\nAurreko urtea lan handiko ikasturtea izan zen Allende Salazar Herri Eskolako komunitate osoarentzako. “Aurre-txostenak egin, landa garapenerako teknikariei laguntza eskatu, baserritarrekin egon, nutrizionistekin… Hori guztia aurre-proiektu bat idazteko”, azaltzen du Zelaia-Zugadik. Gero etorri zen urte osoko menuak gertatzea, garaiko eta tokiko elikagaiak lortzeko lehiaketa publikoa egitea, eta abar. “Ikasturte osorako behar ditugun elikagaien zerrenda egin genuen eta loteka antolatu. Guztira hamabi lote. Eta lehiaketa bat antolatu genuen hornitzaileak aukeratzeko. Barazkiak eta frutak inguruko bost baserrik osatu duten elkarte batetik jasotzen ditugu, esnekiak gertuko beste baserri batetik, okela gorria Busturiatik, txerrikia eusko labelduna da, arraina Ondarruko portutik ekartzen digute astean bitan, ogia bertako okindegi ekologiko batetik…”. Koordinazio lanak egiteko Allende Salazar ikastetxeko guraso elkarteak pertsona bat dauka jardunaldi erdian lanean.\nSatisfakzio maila handia\nIrailean jarri dute martxan jangela zerbitzu berria, eta oraindik ere zenbait egokitzapen egiten ari direla aitortu digu Zelaia-Zugadik. “Baina esan daiteke satisfakzio maila handia dela. Printzipioz bi urterako proiektu bat da, beraz ezin dezakegu esan helburua lortuta dagoenik, baina pausu handia eman dugulakoan gaude. Gure seme-alabek garaian garaikoa eta ekologikoa jaten dute eta gaiak zentralitatea hartu du eskolan. Emaitza ikusten ari gara”. Aldaketa handiena elikagaien kalitatean eta prestatzeko eran dagoela dio. “Bi urte barru balorazio bat egingo digute proiektua zelan joan den baloratzeko. Ahalik eta indartsuen iritsi nahi dugu egun horretara”.\nIruzkinik ez "Jangela eredu berria dute Gernikako Allende Salazar Herri Eskolan"


Makina aldatzea. B motako makina ustiatzeko baimena bideratzea - Eusko Jaurlaritza - Euskadi.eus\nMakina aldatzeagatik beste instalazio-baimen bat bideratzea; hain zuzen, baimendutako establezimenduetan B motako makina bat ustitatzeko. Instalatzeko baimena enpresa operadoreak eta dagokion establezimenduaren titularrak sinatuko dute, B motako makina ustiatzeko 3, 4, 5 edo 6 urteko aldian.\nB motako enpresa operadoreak.\nBaimen-eskabide betea (PDF, 211 KB).\nInstalatzeko baimen berria, enpresa operadoreak eta establezimenduaren titularrak behar bezala beteta eta sinatuta.\nFabrikazio-agiria (Makina berria bada).\nJoko eta Ikuskizunen Bulegoko lurralde-arduraduna


IMH Sariak: Proposa ezazu ikasle ohi aipagarria — IMH\nIMH Sariak: Proposa ezazu ikasle ohi aipagarria\nIMH Sariak: Proposa ezazu ikasle ohi aipagarria 26 enpresen parte-hartzeari esker antolatutako 7. edizioko sariak ekainaren 19an banatuko dira, https://www.imh.eus/eu/albisteak/imh-sariak-proposa-ezazu-ikasle-ohi-aipagarria https://www.imh.eus/eu/albisteak/imh-sariak-proposa-ezazu-ikasle-ohi-aipagarria/@@download/image/09 hlh sariak babesleak.jpg\n26 enpresen parte-hartzeari esker antolatutako 7. edizioko sariak ekainaren 19an banatuko dira,\nIMHk urtero antolatzen ditu sariak, lanbide heziketa prestigiatu eta enpresa munduarekin duen lotura adierazteko eta etorkizuneko langileak izango direnei aitortza egiteko.\nSarien atal batek ikasle ohi aiparriari aitortza egiten dio. Aurreko sei urtetan lan-ibilbide adierazgarria izan duten profil ezberdinetako ikasle ohiak ezagutu ditugu. Aurtengoen proposamenak egiteko, IMHk deialdia ireki du eta web-orriaren bidez egin daiteke:\nPROPOSATU AURTENGO IKASLE OHI AIPAGARRIA HEMEN .....\nIkasle ohi aipagarria proposatzeko epea ekainaren 10ean amaituko da. Sarien jakin arazpena eta banaketa ekainaren 19an izango da IMHko Heziketa Zikloen diploma banaketa ekitaldia, eguerdiko 12.30etan. Egun honetan ere banatuko dira urteko ikasle aipagarria eta fabrikazio arloko ikasle aipagarriaren sariak.\nIMHk esker ona adierazi nahi dizkie aurtengo babesa eman dute enpresa guztiei.


naiz: - Atzeratu egin dute Argi Perurenaren baldintzapeko askatasunari buruzko erabakia\nAtzeratu egin dute Argi Perurenaren baldintzapeko askatasunari buruzko erabakia\nKondenaren Aplikaziorako Epaitegiak Argi Perurena euskal presoaren baldintzapeko askatasun eskaera onartu duen arren, Fiskaltzak helegitea jarri du eta erabakia martxora atzeratu da.\nNAIZ.INFO|BAIONA|2013/01/28 16:44 Eguneratua:\nParisko Kondenaren Aplikaziorako Epaitegiak urtarrilaren 23an onarru zuen Argi Perurena euskal presoaren baldintzapeko askatasun eskaera. Fiskaltzak, ordea, helegitea jarri zuen, eta ondorioz erabakia martxora atzeratu dute, Etxeratek jakinarazi duenez.\nArgi Perurenak hamahiru urte daramatza espetxean eta egun Rennesen dago. Iaz egin zuen baldintzapeko askatasuna eskuratzeko lehen eskaera, baina ukatu egin zioten, nahiz eta legeak eskatutako irizpide guztiak bete.\nEtxeratek salatu du Estatu frantsesean «gure senide eta lagunei sistematikoki aplikatzen zaien neurri hau», hau da, baldintzapeko askatasuna eskuratzeko irizpide guztiak bete arren, ez zaiela aplikatzen.\n«Hay que priorizar la intervención sobre las personas y no sobre las sustancias»\nLlaman a ocupar la parcela de las obras en la campa de Tosu para paralizar el párking de Ibarbengoa\nEspaldarazo para el presidente Mauricio Macri en las legislativas parciales de Argentina


Banakako bisita | Museo Reina Sofía\nOrdutegiak eta salneurriak\nIritsi eta garraiatzeko\nMuseoak banakako bisitak eta taldekako bisitak eskaintzen ditu, bai bildumara, bai erakusketetara.\nBanakako bisitariek aukeran dituzte, nahi izanez gero, bitartekariek komentatutako bisitak. Ez dago aurrez erreserbatu beharrik. Hala nahi dutenek, bisita tematikoa egin dezakete, modu autonomoan, museoak horretarako argitaratzen dituen foiletoek lagunduta; interpretazio-guneetan daude.\nBisitarientzat orokorrean egiten diren bisita gidatuak (aurrez erreserbatu gabe).\nReina Sofia Museoak doako bisita gidatu irekiak eskeintzen ditu gazteleraz, museoa bakarka bisitatzen duten guztientzat (taldeak ez).\nBisitak egiten diren egunak:\nAstelehen eta asteazkenak: 17:00etan\nTaldea gehienez 30 pertsonakoa izan ahal da, eta iriste hurrenkeraren arabera onartuko dira.\nHileko lehen larunbatetan Espainiako Zeinu Hizkuntza (EZH) interpretea eta begizta magnetikoak daude.\nTaldeentzako bisita gidatuak (erreserba ezinbestekoa)\nIkastetxeek (Lehen Hezkuntza, DBH eta Batxillergoa) eta hirugarren adineko taldeek kultura-boluntarioekin doako bisita gidatuak egiteko aukera dute.\nHamabost urtetik gora daramatzate kultura-boluntariek beraien eskuzabaltasunarekin bisita gidatuak egiten. Beraien eskaintza altruista, esperientzia eta Museoan jasotzen duten etengabeko formakuntzak, belaunaldi guztietako pertsonak arte eta kultura garaikidera gerturatzen ditu. Boluntarioen programa Museoarekin elkarlanean aritzen den Aulas de la Tercera Edad Konfederazioaren ekimena da.\n15 pertsona edo gehiagoko taldeek Reina Sofia Museoa bisitatu nahi badute, ezinbestekoa da astebeteko aurrerapenarekin erreserba egitea.\nTaldearen erreserba egiteko, taldearen datuak, eguna eta bisitaren ordua bidali behar dira reservagrupos@museoreinasofia.es helbidera. Taldeen erreserba zerbitzuak Gutun Erreserba baten bidez baieztatuko du erreserba, eta bisita egiten den egunean aurkeztu beharko da.\nBidali beharreko datuak:\nZentro edo instituzioaren izena\nTaldea osatzen duten pertsona kopurua (18 urtetik gorako zenbat dauden zehaztu)\nTaldeko arduradunen izena\nMaila (ikastetxeek soilik)\nEskatua dagoen bisita egiteko aukerarik ez badago, arren eskatzen da, ahalik eta azkarren bisitaren ezeztapenaren berri ematea talde erreserbaren zerbitzuari.\nTalde erreserbak ez du bisita gidatuarenzerbitzua barne hartzen.\nCristal eta Velazquez Jauregietako taldeen sarrera, zein Museoko egun eta ordu doakoetan ez da beharrezko erreserba egitea.\nHaur eta Lehen Hezkuntza eta bisita gidatuen sarrera\nSabatini Eraikuntzako sarrera (Santa Isabel 52 kalea)\nBeste talde guztien sarrera\nNouvel Eraikuntzako sarrera (Ronda de Atocha kalea)\nErakusketa aretoetan talde handiak, gehienez 25 pertsonako taldeetan banatuko dira, eta beti arduradun batekin joan beharko dute.\nMuseoko leihatilan aurkeztu beharreko dokumentazioa\nMuseoak taldearen erreserba baieztatzeko posta elektroniko bidez bidaltzen duen gutun erreserba.\nEgiaztapen gutuna..Baldintza jakin batzuk (erretiratua, urritasunen bat dutenek, 18 urtetik beherakoek, e.a.) direla eta, doakotarifa dutelabermatu behar duten talde edo kolektiboek.\nGutuna zentroko arduradunak sinatu behar du eta bertan honakoa azaldu beharko da:\nZentro edo instituzioaren IFK\nTaldea osatzen duten pertsona kopurua\nTaldeko arduradunaren izena\nBisitan zehar taldeari azalpenak emateko aukera dago. Erosotasun gehiagorako museoak irrati-gida eta audio-gida zerbitzua ditu..\nMuseoan dauden beste bisitarien mesederako, garrantzitsua da taldeko arduradunak parte hartzaileen jarrera eta ahots tonuari arreta berezia jartzea, baita ibilbidean zehar sakabanatzeko joera ekiditea ere.\nArgazkiak flash-arekin ateratzea ez dago baimendua.\nMomentu oro zaintza eta segurutasun langileen argibideak jarraitu behar dira. Arauak betetzen ez badira bisita bertan behera gera daiteke.\n(+34) 91 774 1000 2250\nMuseo Reina Sofiaren irratia\nPentsamendu eta eztabaidarako urteko magazina\nArtea, politika eta esparru publikoari buruzko argitalpena\nBideoak, audioak eta irrati kapsulak\nNazioarteko hainbat aktore, talde politiko eta kulturalen elkarlana\nSei europarra museo osatutako internazionalismo artistiko sarea\nBabesak eta lankidetzak\nKontaktatu Informazioa Complaints and suggestions\nHezkuntza, Kultura eta Kirol Ministeritza\n© Some rights reserved. Museo Nacional Centro de Arte Reina Sofía, 2017 | Lege oharra | Erabilerraztasuna


2019ko eTwinning Sari Nazionala: "Monumental Europe" | Etwinning |\n2019 ekaina 13, osteguna 2020 urtarrila 17, ostirala\n“MONUMENTAL EUROPE” proiektua Kataluniako (Espainia) Collegi Sant Josep de Navàs ikastetxeko Fina Vendrell Vila irakasleak eta Greziako Sophia Kouzoulik sortu zuten Frantzia, Polonia eta Italiako kideekin batera. 2019ko eTwinning Sari Nazionala irabazi du.\nMonumental Europe proiektua 2017-18 ikasturtean garatu zen 2018 Ondare Kulturalaren Europako urtearen harira. Ikasleak bost lurraldeetakoak eta hezkuntza etapa ezberdinetakoak izatea (erdi zikloa, lehen hezkuntzako goi zikloa eta bigarren hezkuntza) ez zen arazo izan, aitzitik aberastasun oparoagoa ekarri zuen proiektuko jardueretan egindako ekarpenekin.\nDiziplinarteko proiektua da, non Europako ondareak eta kulturak garrantzi berezia izan duten, besteak beste, ikasleek 2000 kilometrotara bizi diren haien lagun berriak ezagutzea ahalbidetu baitute. Proiektuarekin atzerriko hizkuntza ingelesean zuten komunikazio maila hobetu dute eta, aldi berean, IKT tresnen ezagutza perfekzionatu, gai izan baitira sortutako material guztia eta burututako jarduera guztiak proiektuaren TwinSpace-an agertzeko.\n2018 Ondare Kulturalaren Europako urtearen harira, gai horri buruzko eTwinning proiektu bat sortzeko ideia izan nuen eta eTwinning Live-ri esker, proiektuan bat egiteko interesa zuten kideak topatu nituen. Hain zuzen, Frantziako sozioa, Cécile, hasi berria zen eTwinning-en eta poztu egin nintzen, pentsatu nuelako eTwinning-eko enbaxadore nintzenez, bidean sortu zitekeen zalantza edo behar oro konpontzen lagundu ahalko niola. Cécilek saria jasotzea oso pozgarria izan da niretzat, hein batean ni neu ere saritu nautela sentitzen dut.\nHasieratik bost kideak oso arduratsu eta motibatuta agertu ziren, parte hartuko zuten ikasle guztiei eta ikastetxeko gainerako irakasleei transmititzeko gogoz.\nIkasleei helburua finkatu zitzaien hasieratik: Europa ezagutuko dugu, bertako monumentuak, lurraldeak eta jendea era kooperatibo eta diziplinarteko batean: maketak sortuko ditugu, diseinatuko dugu, abestuko dugu, maskota batekin bidaiatuko dugu eta gure proiektua kalera aterako dugu eta gure ondarearen balioa transmitituko diegu gure herri eta hirietako biztanleei lehiaketa publiko baten bidez.\neTwinning proiektu ororen hastapenetan ohikoa den moduan, jarduera batzuk egin genituen bi lurraldeetako ikasleak elkar ezagutzeko. Dibertigarriena “Mistery Skype” izan zen: bideokonferentzia bidez eta tabletak eta mapak erabiliz, gure ikasleek “YES/NO questions” motatako galderak egin zizkieten haien ikaskideei, nongoan ziren jakin gabe. Azkenean, haien lurraldea eta hiria zein zen asmatu zuten. Ondoren, haiek gauza bera egin zuten gurekin.\nProiektuan jarduera kooperatibo mordoa egin ditugu. Hona hemen aipagarrienetako batzuk:\nMonumental Europe Calendar 2018 ondare kulturalak duen balioari buruzko mezuen forumaren laguntzarekin, baita aldez aurretik talde transnazionaletan egindako monumentuen eta ikastetxe sozioen lurraldeen maketen argazkiekin ere.\nIkasleei gehien gustatu zitzaien beste jarduera bat “Monumental Europe shopping contest” izan zen: gure herri eta hirietako biztanleentzat egindako Europako monumentuei buruzko lehiaketa. Ikasleek poster bat diseinatu zuten gure bost monumenturekin eta denda, udaletxe eta abarretako erakusleihoetara eraman zituzten. Gainera, kutxa bat jarri zuten herritarrek idatz zezaten monumentuen izena eta lurraldea, haien izena eta telefono zenbakia. Lurralde bakoitzeko irabazleak sari bat eta parte-hartze agiri bat jaso zuen.\nBeste jarduera azpimarragarri bat “ Monumental Europe Hymn” izan zen. “Amigos para siempre” abestia aukeratu genuen eta “meetingwords” 2.0 tresna erabiliz, lurralde bakoitzak estrofa bat idatzi zuen bere hizkuntzan, eta errepika ingelesez idatzi genuen. Esperientzia ederra izan zen abestia sei hizkuntza ezberdinetan abestea, grabatzea eta ikasturte amaierako jaialdian aurkeztea.\nProiektua garatzen ari zen bitartean, “ME the red dragon mascot” izeneko maskota txiki bat bere maleta, eguneroko pertsonala eta souvenir batzuk hartuta bidaiatzen hasi zen parte hartzen zuten bost lurraldeetara. Bizitako guztia idazten zuen, argazkiak ateratzen zituen ikasleekin eta zein baino zein gertakari bitxiagoak izan zituen. Espagetiak jan zituen, elurrarekin jolastu zen eta balleta ikustera ere joan zen Greziako lagun batekin! Azkenean, Kataluniara itzuli zen kontatzeko modukoak ziren bizipenez jositako eguneroko batekin.\nAzkenik, ikasle guztien alderik artistiko eta sortzaileena erakusteko unea iritsi zen. Helburua Europako monumentu bat diseinatzea zen, Europako lurralde guztien batasuna irudikatuko zuena eta Bruselako, Europako hiriburuko, enparantza zentralean kokatu ahal izango zena. Collegi Sant Josep de Navàs ikastetxearen “The Stone dome” izan zen irabazi zuen monumentua. Oraindik tamaina errealean erreproduzitua eta Europako hiriburuan kokatua izateko zain dago!\nArazoak sortu ziren. Zenbaitetan ordutegiarengatik ez genuen kointziditzen bideokonferentziak egiteko edo batzuk oporretan zeuden bitartean, besteek itxoin behar zuten. Beste batzuetan ez zen erraza elkar ulertzea edo norbaitek zuen ideia jakin bat ulertaraztea. Zorionez, guztion borondate eta adeitasunari esker, beti adostasunetara iristea eta komunikazio ona izatea lortu genuen.\nIkasle, irakasle eta familiek ere ebaluazioa egin genuen. Guztiek balio handia dute, baina ikasleena gailentzen da. Ikasle batek esaten duenean: “Hard, but very interesting” edo “ it’s my first eTwinning project, but great!” edo “I would like to meet my other partners from other countries”, “ Good way to learn” “I’d like all the pupils had the opportunity to make an eTwinning project like this” … horrekin nahikoa da indarrak hartu eta ideia berriekin hasteko!\nOnurak ikastetxearentzat, irakasleentzat eta ikasleentzat\nProiektuari esker ikastetxea nazioartekotu zen, proiektua curriculumean integratu zen eta PBL landu zen, irakasle ugari jarduera askotan inplikatu ziren, ingelesa ikasi zen, IKT tresnak helburu garrantzitsu eta adierazgarri batekin erabili ziren.\nProiektua bost lurraldeetan nabarmen hedatu da: ikasleek aurkeztu egin zen Kataluniako Departament Ensenyament Catalunyan, SSTT Catalunya Centralean, Italian Mattarellako presidenteari “ME Calendar 2018” bat bidali zitzaion, Greziako Pyrgos eta Patran eTwinning tailerretan aurkeztu zen eta Sardiniako egunkarian agertu zen.\nGure proiektuari buruz gehiago jakin nahi izanez gero, bisitatu: https://twinspace.etwinning.net/44435/home\nArtikuluaren idazlea: Fina Vendrell Vila\n← eTwinning 2019 Sari Nazionala: “Kids’ games in the past and now”


NOGek Unibertsitate Ospitalearen legezko izaera eskuratu du, irakaskuntzan eta ikerketan duen esperientziak bermatuta. Noticias de Navarra\nNOGek Unibertsitate Ospitalearen legezko izaera eskuratu du, irakaskuntzan eta ikerketan duen esperientziak bermatuta\n2017. urtean, guztira 1.237 ikaslek gradu aurreko prestakuntza jaso zuten NOGean eta 682 ikaslek gradu-ondokoa;ikasleak Nafarroako Unibertsitate Publikokoak eta Nafarroako Unibertsitatekoak ziren\nDN - Lunes, 16 de Julio de 2018 - Actualizado a las 20:34h\nNOGek gradu aurreko eta gradu-ondoko unibertsitate-irakaskuntzan parte hartzen du, Nafarroako Unibertsitate Publikoko (NUP) eta Nafarroako Unibertsitateko (NU) Osasun-arloko Zientzien titulazioetan;NOG horiekin lotuta dago Osasun Departamentuaren eta aipatu unibertsitateen artean ezarritako hitzarmenen bitartez, gainerako osasun zentro eta zerbitzu publikoekin batera. Horrela azaldu dute gaur eskainitako prentsaurrekoan Osasuneko eta Unibertsitate eta Hezkuntza Baliabideetako zuzendariek, Luis Gabilondok eta Nekane Orozek, hurrenez hurren, NOGeko zuzendari kudeatzailea den Antonio Merinorekin batera.\nEkainaren 12ko 386/2018 Ebazpenean egiaztatzen da NOGek Unibertsitate Ospitalearen izaera eskuratzeko oinarrizko bi araudi-baldintza biltzen dituela;hala nola, hitzarmenaren edo kontzertuaren bitartez unibertsitate-zentro bati lotetsita egotea eta hitzarmen edo kontzertu horretan ospitalea oro har edo bertako zerbitzu eta/edo unitate asistentzial gehienak hartzea.\nLegeak eskatzen du Medikuntzako, Erizaintzako eta Fisioterapiako ikasketak dituzten Unibertsitateek hitzarmen bidez lankidetza-akordioa egitea osasun-instituzioekin;hots, gutxienez ospitale bat eta lehen arretako hiru zentro hartzea. Modu horretan, lege-eskakizun hori bete egiten da.\nNUPekiko lankidetza, berriz, 2016an berritutako hitzarmenak erregulatzen du;hor sartzen dira ondorengo titulazioak: Osasun-arloko Zientziak, egun Erizaintza eta Fisioterapia, nahiz Gizarte Lana, Hezkuntza, Soziologia, Ingeniaritza Biomedikoa, Diagnostiko eta Tratamendu Medikoaren Teknologiak eta antzeko diziplinak.\nLankidetza hori Osasunaren Lege Orokorrean, Osasunaren Foru Legean eta Osasun-arloko Lanbideak antolatzeko Legean agertzen den printzipioan kokatzen da;horren arabera, osasun-egitura guztiak prestakuntzan erabiltzeko aukera eskaini behar da.\nNOG osasun-arloko prestakuntza espezializaturako Osasun, Gizarte Zerbitzu eta Berdintasun Ministerioak egiaztatutako zentroa da, eta espezialistak prestatzen ditu 37 espezialitatetan. Urtero, 73 BAME berri sartzen dira 3 eta 5 urte arteko prestakuntza-aldirako, espezialitatearen arabera;beraz, zentroan, aldi berean, 300 bat profesional elkartzen dira prestakuntza espezializatuan.\nHitzarmen horiei esker, 2016-2017 ikasturtean, NOGek 1.500 praktika-denboraldi baino gehiago egiteko aukera eskaini du;horietatik 910 Medikuntzako ikasleenak dira, 517 Erizaintzakoenak eta 48 Fisioterapiakoenak. Praktika-denboraldiak hilabete bat eta 3 hilabete artekoak izaten dira.


Konpostatze gida Ondarroa\nGipuzkoako errefusaren karakterizaz... by Zero Zabor inguru... 353 views\nparque natural by Dariogondos 421 views\nDesmán de los pirineos by smigdiaz 412 views\nSocios - Pricewaterhousecoopers inf... by Zero Zabor inguru... 1399 views\nJornadas internacionales puerta a p... by Andoni Tolosa 701 views\n1. KONPOSTAJEA, GUZTIZ ONURAGARRIA Auzoan konposta egiteko gida metodologikoa\n2. 5 6 7 8 10 11 12 14 KONPOSTAJEA ZER DA? ZER DA AUZOKONPOSTA? ZER ETA NOLA EGINGO DUGU? KONPOSTATU DAITEZKEEN HONDARRAK ZERK BALDINTZATZEN DU KONPOSTATZE PROZESUA? ZER EGIN BEHAR DA KALITATE ONEKO KONPOSTA LORTZEKO? KONPOSTATZE PROZESUAREN ADIERAZLEAK KONPOST HELDUAREN ERABILERA\n3. G ure gizarteak aurre egin behar dion erronketariko bat hondakinen kudeaketa da. Egunero gure bizitzeko era eta kontsumo ohituren ondorioz, geroz eta hondakin gehiago sortzen ditugu, beraz, konponbideak bilatzea eta ingurumenarekin jasangarriak diren tratamendu egokiak garatzea geroz eta zailagoa da. Gure zabor poltsa aztertzen badugu, gutariko bakoitzak, eguneko, batez beste 0,96 kilo zabor sortzen ditugula konturatuko gara; horietarik pisuaren %40a konposta lortzeko birziklatu daitezkeen hondakin organikoak dira. Lorategi edo baratzerik ez duten etxebizitzek beraien hondakin organikoak auzokonpostaren bitartez kudeatzeko aukera daukate, Udalak horretarako prestatutako gunea erabiliz. Horrela, hondakin organikoak konpost bihurtuko ditugu, materia organikoaren zikloa itxiz. Herrian bertan konposta egitea, hondakinen prebentziorako eta ingurumena zaintzeko ekintza oso baliagarria eta garrantzitsua da, materia organikoa jatorrian kudeatuz, bildu, garraiatu eta instalazioetan kudeatu beharreko hondakinen kopurua murriztu egiten baita.\n4. KONPOSTAJEA ZER DA? organikoak b rakin ere obe eta zikloa itxi izi s Konpostajea naturan gertatzen den prozesua da, soberakin organikoak birziklatu eta elikagaiez hornitzen dira, lur bihurtzen dira, naturaren zikloa itxiz. Prozesu naturala da eta, prozesu horren bidez, materia organikoa, eraldaketa biologiko baten bitartez, konpost bihurtzen da. Konpost hau nekazaritzarako eta lorezaintzarako ongarri erabilgarria da. Eraldaketa hau mikroorganismoek ( onddo, bakteria, etab.) eta lurzoruko faunak (zizare, barraskilo, etab.) eragiten dute, egoera aerobioan, hau da, oxigenoarekin.\n5. ZER DA AUZOKONPOSTA? Auzokonposta sukaldeko soberakin organikoak auzoan bertan konpostajearen bitartez kudeatzean datza. 8-10 familiarekin taldea osatzen da eta, auzolanean, materia organikoa Udalak jarritako konpostagailuetan konpost bihurtu eta kalitatezko ongarria lortzen dugu. Horrela, elikagaiak lurrera bueltatu eta materia organikoaren zikloa ixten dugu. soberakin begetalak inaust ek guraiz o eak\n6. ZER ETA NOLA EGINGO DUGU? Konpostagailuan aile a atz ezt air Ontzian ditugun hondakin organikoak konpostagailura botako ditugu, ondoren proportzio berean egituratzailea bota eta nahastu egingo dugu. Nahastu ondoren, egituratzaile gehiago jarriko diogu gainean, euliak saihesteko. dea Sukaldean sortutako materia organikoa ontzi marroira botako dugu. sar Sukaldean... pala konpostagailua\n7. KONPOSTATU DAITEZKEEN HONDARRAK Sukaldekoak Barazki eta fruta hondarrak Ogi lehorra eta sukaldatutako janari hondarrak Haragi eta arrain hondarrak Kafe eta infusio hondarrak Arrautza eta marisko oskolak, fruitu lehorrak Lorategi edo baratzekoak Baita ere… Baratzeko uzta hondarrak Belarra eta bestelako belarkiak Lore, erramu eta hosto berde edo lehorrak Egur naturaleko zerrautsa Inausketa hondar txikiak eta adar txikituak Sukaldeko papera eta musuzapiak\n8. MATERIAL LEHORRA ETA MATERIAL HEZEA … Ez konpostatu! Koniferak (pinuak) Egur tratatu eta aglomeratuen zerrautsak Animalien gorotzak Zigarro-puntak Errazte edo garbiketa hondarrak. Usteldutako begetal, landare edo fruta kopuru handiak Material ez-organiko eta biodegradagarriak ez direnak. Organikoen hondarrak ur edukiaren arabera sailkatu daitezke. Material hezeak elikagaiak ematen dizkie konpostatze prozesuaren ardura duten organismoei, eta material lehorrak gehiegizko ura xurgatu eta oxigenoaren zirkulazioa hobetzen laguntzen du. MATERIAL HEZEA: fruta eta barazki hondarrak, haragi eta arrain hondarrak, sukaldatutako janari hondarrak, lore eta erramuak, belarra eta baratzeko hondarrak. MATERIAL LEHORRAK: arrautza oskolak, fruitu lehorrak eta mariskoa, hezurrak, kortxoak, paperezko musuzapiak, inausketa hondarrak, hosto lehorrak, txirbila, zerrautsa eta belar lehorra.\n9. ZERK BALDINTZATZEN DU KONPOSTATZE PROZESUA? Materia organikoa deskonposatzeko ardura nagusia dutenak mikroorganismoak dira, eta horiek, bizitzeko eta konpostatze prozesua garatzeko, baldintza ezin hobeak behar dituzte. Hauexek dira hiru baldintza nagusiak: OXIGENOA (%15-21) Organismoek oxigenoa behar dute arnastu eta bizi ahal izateko. Garrantzitsua da airea material guztira iristea, egoera anaerobioak (oxigenorik gabeak) saihesteko. TENPERATURA (45-65 ºC) Tenperaturaren gorakada mikroorganismoen aktibitateak eragindako energia askatzetik dator. Tenperaturak ere konpostatzen ari diren hondakinen higienizazioa ahalbidetzen du. HEZETASUNA (%45-55) Mikroorganismoak inguru hezeetan bakarrik dira aktiboak. Ura falta bada, prozesua mantsotu egiten da, eta ur gehiegi badago, baldintza anaerobioak gertatzen dira, materia organikoa usteldu egiten da eta usain txarrak sortzen dira.\n10. ZER EGIN BEHAR DA KALITATE ONEKO KONPOSTA LORTZEKO? Material hezea eta material lehorra nahastu beti Material hezeak eta material lehorrak PROPORTZIO BERDINETAN nahastu behar dira karbono – nitrogeno erlazio egokia bermatzeko, usain txarrak ekidin eta intsektuak agertzea saihesteko. Maiz nahastu Nahasteak mikroorganismoek ekintzarako behar duten oxigenoa, materialaren homogeneizazioa eta hezetasuna banatzea eragiten du. Astean behin nahastu, homogeneizatzeko, aireztatzeko eta tenperatura berdintzeko. Hondakin organiko asko samar botatzean ere komeni da nahastea, geruzen sorrera, usain txarrak eta intsektuak ekiditeko. Hezetasuna kontrolatu Hezetasuna zaindu. Oso lehorra badago, materialak ureztatu edo material egituratzailea gehitu, gehiegizko ura erregulatzeko.\n11. NAHASKETA HEZEEGI DAGO NAHASKETAK AMONIAKO USAINA DU > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > NAHASKETA HOTZ ETA LEHOR DAGO NAHASKETAK USAIN TXARRA DU Material heze gehiegi dago Oxigeno gabezia dago Material lehor gehiegi dago Nahasketa euriak busti du edo gehiegi ureztatu da Material heze gehiegi dago (nitrogenoa) Gehiegizko hezetasuna dago Gehiegi nahastu dugu > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > > Zergatik gertatzen da? Konpostatzeko material gutxi dago Zer egin behar dugu? Hondakin organiko gehiago bota Material lehorra gehitu eta nahastu Material lehorra gehitu eta nahastu Material lehorra gehitu eta nahastu Material hezea gehitu edo ureztatu Gutxiagotan nahastu KONPOSTATZE PROZESUAREN ADIERAZLEAK\n12. FRUTA-EULIEN AGERPENA > > > > > > > > > > > > > > > > > > > > > > > > > > > > > > > > > > > > > > > > > > > > > > > LIZUNA EDO TELA ZURIEN AGERPENA Onddoen hazkuntza dago, aktibitate mikrobiarra dago Nahasketa ez dago ondo egina eta materia freskoa dago gainaldean Gehiegizko hezetasuna dago KONPOST HELDUAREN ADIERAZLEAK Oso garrantzitsua da heldutako konposta erabiltzea. Heldu gabeko konpostak landareen garapena murriztu dezake. Konposta noiz dago helduta: > > > > > > > > > > > > > > > > > > > > > > > > > > > > > > > > > > > > > > > > > > > > > > > • Basoko lurraren usaina du. Ez dugu kezkatu beharrik, seinale ona da Nahastu, material freskoa gainaldean gera ez dadin •\tMarroi ilun edo beltz kolorekoa da, eta eskuak gutxi zikintzen ditu ez dagoelako oso hezea. •\tEz du materialik agerian. Uniformea izan behar du, deskonposatu gabeko material zatirik gabea, adar zati edo hezurren bat izan ezik. •\tGiro-tenperatura dauka. Konposta konpostagailuaren beheko aldetik atera eta galbahetu egiten da. Zatirik lodienak konpostagailura bueltatu behar dira eta beste materialekin nahastu.\n13. Oharrak > > > > > > > > > > > > > > > > > > > > > > > > > > > > > > Arinki nahastu behar da\tUdaberrian edo uda hasieran bota behar da Landatu baino lehen bota behar da Arinki nahastu behar da Fruta bildutakoan bota behar da KONPOST HELDUAREN ERABILERA 2-3 cm-ko konpost geruza zuhaitzaren oinarrian > > > > > > > > > > > > > > Ongarri bezala: 2 cm-ko geruza zuhaitzaren oinarrian Konposta galbahe batekin bahetu behar da 1-2 kg/m2 edo lorategiko lurra eta konposta proportzio berdinetan nahastu > > > > > > > > > > > > > > > > Mantenua: 0’5-1 kg konpost/m2 1-3 kg/m2 barazki motaren arabera > Landaketa berria: lurra eta konposta proportzio berdinetan nahastu PARTERREAK > BARATZEA > > > > > > > > > > > > > > > > > > > > > > > > > > Landaketa berria: 2-3 kg konpost/m2 > > > > > > > > > > > Konpost kantitatea FRUTA ARBOLAK > > > > > > > > > > > > > > > > > > > > > > > > > > > > > > > > > > > > > BELARDIA ZUHAITZAK ETA ZUHAIXKAK Gainazaletik nahastu behar da Udazkenean erabili behar da\n14. TRANSPLANTEAK KONPOSTA > > > > > > > > > > > > > > > > > > > > > > > > > > > > > > > > > > > > > > > LOREONTZI ETA LORATEGIETAN Konpost zati 1 , 3 zati lurrekin nahastu > > > > > > > > > > > > > > > > > > > > > > > > > > > > > > > > > > > > > > > 2 cm-ko geruza Lorategiko lurrarekin nahastu behar da Udaberrian erabili behar da Transplantearen momentuan erabili behar da … Lurra hobetzeko Konpostak, erregulartasunez erabilita, lurraren egitura hobetzen du. Lur buztintsuak zuzentzeko erabili daiteke, aise putzuz bete eta trinkotzen direnak, porositatea handitu eta ur-aire balantzea hobetzen duelako. Lur hondartsuak egituratzen ditu, eta ura eta elikagaiak landareen sustraiak iristen ez diren lurreko geruza sakonetara ez arrastatzea ere laguntzen du. Higadura eta lur emankorren galera ekiditen laguntzen du. … Ongarri bezala Konposta nekazaritzarako ongarri bikaina da, ingurune naturalera elikagaiak bueltatzen ditu. Landareen garapenerako beharrezkoak diren elementuak ditu eta pixkanaka askatzen ditu; horrela, landareentzat elikagai erreserba garrantzitsua bihurtzen da behar handiagoak dituzten garaietarako. Konposta ongarri organiko moduan erabili daiteke loreontzietarako, baratzerako, lorategirako, balkoirako edo terrazarako.